
诪讗转讬诐 讜砖讘注讬诐 讜砖讘注讛 讜讛转谞讬讗 专讘讬 讗讜诪专 诪讗转讬诐 砖讘注讬诐 讜砖诪谞讛 诇讗 拽砖讬讗 讛讗 专讘讬 讬讛讜讚讛 讛讗 专讘谞谉 转谞讜 专讘谞谉 {砖诪讜转 讬讞-讻讗} 讜砖诪转 注诇讬讛诐 砖专讬 讗诇驻讬诐 砖专讬 诪讗讜转 砖专讬 讞诪砖讬诐 讜砖专讬 注砖专讜转 砖专讬 讗诇驻讬诐 砖砖 诪讗讜转 砖专讬 诪讗讜转 砖砖转 讗诇驻讬诐 砖专讬 讞诪砖讬诐 砖谞讬诐 注砖专 讗诇祝 砖专讬 注砖专讜转 砖砖转 专讬讘讜讗 谞诪爪讗讜 讚讬讬谞讬 讬砖专讗诇 砖讘注转 专讬讘讜讗 讜砖诪讜谞转 讗诇驻讬诐 讜砖砖 诪讗讜转: 



讛讚专谉 注诇讱 讚讬谞讬 诪诪讜谞讜转




诪转谞讬' 讻讛谉 讙讚讜诇 讚谉 讜讚谞讬谉 讗讜转讜 诪注讬讚 讜诪注讬讚讬谉 讗讜转讜 讞讜诇抓 讜讞讜诇爪讬谉 诇讗砖转讜 讜诪讬讬讘诪讬谉 讗转 讗砖转讜 讗讘诇 讛讜讗 讗讬谞讜 诪讬讬讘诐 诪驻谞讬 砖讛讜讗 讗住讜专 讘讗诇诪谞讛 诪转 诇讜 诪转 讗讬谞讜 讬讜爪讗 讗讞专 讛诪讟讛 讗诇讗 讛谉 谞讻住讬谉 讜讛讜讗 谞讙诇讛 讛谉 谞讙诇讬谉 讜讛讜讗 谞讻住讛 讜讬讜爪讗 注诪讛谉 注讚 驻转讞 砖注专 讛注讬专 讚讘专讬 专''诪 专讘讬 讬讛讜讚讛 讗讜诪专 讗讬谞讜 讬讜爪讗 诪谉 讛诪拽讚砖 诪砖讜诐 砖谞讗诪专 {讜讬拽专讗 讻讗-讬讘} 讜诪谉 讛诪拽讚砖 诇讗 讬爪讗 讜讻砖讛讜讗 诪谞讞诐 讗讞专讬诐 讚专讱 讻诇 讛注诐 注讜讘专讬谉 讘讝讛 讗讞专 讝讛 讜讛诪诪讜谞讛 诪诪爪注讜 讘讬谞讜 诇讘讬谉 讛注诐 讜讻砖讛讜讗 诪转谞讞诐 诪讗讞专讬诐 讻诇 讛注诐 讗讜诪专讬诐 诇讜 讗谞讜 讻驻专转讱 讜讛讜讗 讗讜诪专 诇讛谉 转转讘专讻讜 诪谉 讛砖诪讬诐 讜讻砖诪讘专讬谉 讗讜转讜 讻诇 讛注诐 诪住讜讘讬谉 注诇 讛讗专抓 讜讛讜讗 诪讬住讘 注诇 讛住驻住诇 讛诪诇讱 诇讗 讚谉 讜诇讗 讚谞讬谉 讗讜转讜 诇讗 诪注讬讚 讜诇讗 诪注讬讚讬谉 讗讜转讜 诇讗 讞讜诇抓 讜诇讗 讞讜诇爪讬谉 诇讗砖转讜 诇讗 诪讬讬讘诐 讜诇讗 诪讬讬讘诪讬谉 诇讗砖转讜 专讘讬 讬讛讜讚讛 讗讜诪专 讗诐 专爪讛 诇讞诇讜抓 讗讜 诇讬讬讘诐 讝讻讜专 诇讟讜讘 讗诪专讜 诇讜 讗讬谉 砖讜诪注讬谉 诇讜 讜讗讬谉 谞讜砖讗讬谉 讗诇诪谞转讜 专' 讬讛讜讚讛 讗讜诪专 谞讜砖讗 讛诪诇讱 讗诇诪谞转讜 砖诇 诪诇讱 砖讻谉 诪爪讬谞讜 讘讚讜讚 砖谞砖讗 讗诇诪谞转讜 砖诇 砖讗讜诇 砖谞讗诪专 {砖诪讜讗诇 讘 讬讘-讞} 讜讗转谞讛 诇讱 讗转 讘讬转 讗讚讜谞讬讱 讜讗转 谞砖讬 讗讚讜谞讬讱 讘讞讬拽讱: 
讙诪' 讻讛谉 讙讚讜诇 讚谉 驻砖讬讟讗 讚谞讬谉 讗讜转讜 讗讬爪讟专讬讻讗 诇讬讛 讛讗 谞诪讬 驻砖讬讟讗 讗讬 诇讗 讚讬讬谞讬谞谉 诇讬讛 讗讬讛讜 讛讬讻讬 讚讬讬谉 讜讛讻转讬讘 {爪驻谞讬讛 讘-讗} 讛转拽讜砖砖讜 讜拽讜砖讜 讜讗诪专 专''诇 拽砖讟 注爪诪讱 讜讗讞专 讻讱 拽砖讟 讗讞专讬诐 讗诇讗 讗讬讬讚讬 讚拽讗 讘注讬 诇诪讬转谞讬 诪诇讱 诇讗 讚谉 讜诇讗 讚谞讬谉 讗讜转讜 转谞讗 谞诪讬 讻讛''讙 讚谉 讜讚谞讬谉 讜讗讬 讘注讬转 讗讬诪讗 讛讗 拽诪''诇 讻讚转谞讬讗 讻讛谉 讙讚讜诇 砖讛专讙 讗转 讛谞驻砖 讘诪讝讬讚 谞讛专讙 讘砖讜讙讙 讙讜诇讛 讜注讜讘专 注诇 注砖讛 讜注诇 诇讗 转注砖讛 讜讛专讬 讛讜讗 讻讛讚讬讜讟 诇讻诇 讚讘专讬讜 讘诪讝讬讚 谞讛专讙 驻砖讬讟讗 讘砖讜讙讙 讙讜诇讛 讗讬爪讟专讬讻讗 诇讬讛 讛讗 谞诪讬 驻砖讬讟讗 讗讬爪讟专讬讱 住''讚 讗诪讬谞讗 讛讜讗讬诇 讜讻转讬讘 {讘诪讚讘专 诇讛-讻讛} 讜讬砖讘 讘讛 注讚 诪讜转 讛讻讛谉 讛讙讚讜诇 讗讬诪讗 讻诇 讚讗讬转 诇讬讛 转拽谞转讗 讘讞讝专讛 诇讬讙诇讬 讚诇讬转 诇讬讛 转拽谞转讗 讘讞讝专讛 诇讗 诇讬讙诇讬 讚转谞谉 



专砖"讬



诪讗转讬诐 讜砖讘注讬诐 讜砖讘注讛. 诪讗转讬诐 讜砖诇砖讬诐 讻专讘讬 谞讞诪讬讛 讜注讜讚 诪''讝 砖讗诐 讬转讞诇拽讜 讘''讚 讬''讗 诪讝讻讬谉 讜讗讞讚 注砖专 诪讞讬讬讘讬谉 讜讗讞讚 讗讜诪专 讗讬谞讬 讬讜讚注 讬讜住讬驻讜 诪讗诇讜 诪''讝 注讚 砖讘注讬诐 讻讚讗诪专讬' 讘讛讬讜 讘讜讚拽讬谉 (诇拽诪谉 讚祝 诪.) 砖诪讜住讬驻讬谉 砖谞讬诐 注诇 讛讻''讙 讗诐 讬讝讻讜讛讜 砖谞讬讛诐 讛专讬 讬''讙 诪讝讻讬谉 讜讗讞讚 注砖专 诪讞讬讬讘讬谉 讝讻讗讬 讜讗诐 讬讞讬讬讘讜讛讜 讞讬讬讘 讚讗讬讻讗 讛讟讬讬讛 诇专注讛 注诇 驻讬 砖谞讬诐 讜讗诐 讬讞诇拽讜 爪专讬讱 注讜讚 诇讛讜住讬祝 砖谞讬诐 讜讻谉 诇注讜诇诐 注讚 砖讬讛讬讜 砖讘注讬诐 诇专讘讬 讬讛讜讚讛 讜砖讘注讬诐 讜讗讞讚 诇专讘谞谉: 砖专讬 讗诇驻讬诐 砖砖 诪讗讜转. 讛讬讜 砖讛专讬 砖砖 诪讗讜转 讗诇祝 专讙诇讬: 诪转谞讬' 讻讛谉 讙讚讜诇 讗讬谞讜 讬讜爪讗 讗讞专 讛诪讟讛. 讚讬诇诪讗 讗转讗 诇诪讬谞讙注 讜讛讬讬谞讜 讚讗讝讛专 拽专讗 讜诪谉 讛诪拽讚砖 诇讗 讬爪讗 诪拽讚讜砖转讜 诇讗 讬爪讗 讻诇讜诪专 讬转专讞拽 诪谉 讛讻讬注讜专 砖诇讗 讬讘讗 诇讬讚讬 讟讜诪讗讛 讜讛讗讬 拽专讗 讘讻讛''讙 讗讜谞谉 讻转讬讘 讚讻转讬讘 诇注讬诇 诪讬谞讬讛 诇讗讘讬讜 讜诇讗诪讜 诇讗 讬讟诪讗: 讛谉 谞讻住讬谉 讜讛讜讗 谞讙诇讛. 讻砖讛谉 讬讜爪讗讬谉 诪诪讘讜讬 讝讛 讜谞讻谞住讬谉 诇诪讘讜讬 讗讞专 讜谞讻住讬谉 诪诪讘讜讬 讛专讗砖讜谉 砖讗讬谞讜 专讜讗讛 讗讜转谉 讛讜讗 谞讙诇讛 讜谞讻谞住 诇诪讘讜讬 讛专讗砖讜谉 讜讛谉 谞讻住讬谉 诪诪讘讜讬 讛砖谞讬 讜讛讜讗 谞讙诇讛 讜谞讻谞住 诇转讜讻讜: 专讘讬 讬讛讜讚讛. 讚专讬砖 诪谉 讛诪拽讚砖 讚讜讜拽讗: 讜讻砖讛讜讗 诪谞讞诐. 讘砖讜专讛 讻砖讞讜讝专讬谉 诪拽讘讜专 讗转 讛诪转 砖讗讬谉 砖诇讜 讚专讱 讻诇 讛注诐 注讜讘专讬谉 讝讛 讗讞专 讝讛 讜诪谞讞诪讬谉 讗转 讛讗讘诇 砖注讜诪讚 讘诪注诪讚讜: 讜讛诪诪讜谞讛. 住讙谉 讛讻讛谞讬诐 诪诪爪注讜 诇讻讛谉 讙讚讜诇 讘讬谞讜 诇讘讬谉 讛注诐 砖讛诪诪讜谞讛 讘讬诪讬谞讜 讜讻诇 讛注诐 讘砖诪讗诇讜 讜讛讜讗 讘讗诪爪注: 讗谞讜 讻驻专转讱. 讘谞讜 转转讻驻专 讗转讛 讜讗谞讞谞讜 转讞转讬讱 诇讻诇 讛专讗讜讬 诇讘讗 注诇讬讱: 讜讻砖诪讘专讬谉 讗讜转讜. 讻讚拽讬讬诪讗 诇谉 (讘诪讜''拽 讚祝 讻讝:) 讗讘诇 住注讜讚讛 专讗砖讜谞讛 讗住讜专 诇讗讻讜诇 诪砖诇讜: 诪住讜讘讬谉 注诇 讛讗专抓. 讛谉 诪爪讬专讬谉 讜诪转讗讘诇讬谉 注诇 爪注专讜 讜讛讜讗 诪讬住讘 讘讻讘讜讚 注诇 讛住驻住诇: 讙诪' 讚谞讬谉 讗讜转讜 讗讬爪讟专讬讻讗 诇讬讛. 住诇拽讗 讚注转讱 讗诪讬谞讗 诇讗 诇讬讝诇讝诇 诇诪讬转讬 拽诪讬 讘讬 讚讬谞讗: 讜注讜讘专 注诇 注砖讛. 诇拽诪谉 驻专讬讱 诇讗 住讙讬 讚诇讗 注讘专: 讜讛专讬 讛讜讗 讻讛讚讬讜讟. 诇拽诪讬讛 诪讬转讜拽诪讗 砖驻讬专:

转讜住驻讜转



谞诪爪讗讜 讚讬讬谞讬 讬砖专讗诇 讝' 专讬讘讜讗讜转 讜讞' 讗诇驻讬诐 讜砖砖 诪讗讜转. 转讬诪讛 讛讗 讞住专讬 诇讛讜 讟讜讘讗 讚讻讬 诪驻拽转 诪住' 专讬讘讜讗讜转 砖砖讛 诪讗讜转 诇砖专讬 讗诇驻讬诐 诇讗 诪砖讻讞转 讘转专 讛讻讬 讜' 讗诇驻讬诐 诇砖专讬 诪讗讜转 讜讻讬 讛讚专 诪驻拽转 (讻诇) 讛谞讬 诇讗 诪砖讻讞转 讘转专 讛讻讬 诇砖专讬 讞诪砖讬诐 讬''讘 讗诇祝 讜讻''砖 讚诇讗 诪砖讻讞转 讘转专 讛讻讬 砖专讬 注砖专讜转 砖砖 专讬讘讜讗讜转 讜讬''诪 讚讘讻诇 讛谞讬 砖专讬诐 讗驻砖专 讚讛讜讜 讝拽谞讬诐 讬转讬专讬诐 诪讘谞讬 住' 讚讗诪专 讘讬砖 谞讜讞诇讬谉 (讘''讘 讚祝 拽讻讗:) 讚诇讗 谞诪谞讜 驻讞讜转 诪讘谞讬 注砖专讬诐 讜讬转讬专讬诐 诪讘谞讬 砖砖讬诐 讜讘砖专讬 注砖专讜转 诇讗 讞讬讬砖讬谞谉 讗驻讬诇讜 讛讬讜 诪讘谞讬 注砖专讬诐 砖讛诐 注爪诪诐 讛讬讜 诪谉 讛讞砖讘讜谉 讜讻诇 讗讞讚 砖专 注诇 转砖注讛 讜讛讜讗 注砖讬专讬 讜讬''诪 讚讞砖讘讜谉 讛砖专专讜转 拽讞砖讬讘 讚转讞讬诇转谉 谞讬诪谞讜 砖专讬 注砖专讜转 讜诪讛讞砖讜讘讬谉 砖讘讛诐 谞转诪谞讜 诇砖专讬 讞诪砖讬诐 讜讛讞砖讜讘讬谉 诪砖专讬 讞诪砖讬诐 谞转诪谞讜 诇砖专讬 诪讗讜转 讜诪砖专讬 诪讗讜转 讘讬专专 讛讞砖讜讘讬诐 诇砖专讬 讗诇驻讬诐: 诪转谞讬' 讻讛谉 讙讚讜诇 讚谉 驻砖讬讟讗. 讻诇讜诪专 诇诪讛 诇讬 诇诪讬转谞讬 讚谉 讜诪砖谞讬 讚谞讬谉 讗讬爪讟专讬讻讗 诇讬讛 讚住''讚 讚诪转讜讱 讙讚讜诇转讜 讗讬谉 讚谞讬谉 讗讜转讜 讜讚谉 拽转谞讬 讗讙讘 讚谞讬谉 讜驻专讬讱 讛讗 谞诪讬 驻砖讬讟讗 讻诇讜诪专 讻讬讜谉 讚驻砖讬讟讗 诇谉 讚讚谉 驻砖讬讟讗 谞诪讬 讚讚谞讬谉 讚讗讬 诇讗讜 讚讚谞讬谉 讜讻讜' 讜诇讗 诪砖谞讬 讚住讚''讗 讚讗讬谉 讚谞讬谉 讗讜转讜 讜诪转讜讱 砖讗讬谉 讚谞讬谉 讗讜转讜 讛讜讗 讗讬谞讜 讚谉 诪砖讜诐 讚讗讻转讬 讛讜讛 驻专讬讱 诇讬讛 诇讬转谞讬 讚谉 诇讘讚 讜诪讬谞讛 讬讚注讬谞谉 讚讚谞讬谉 讗讜转讜 讜诪讬讛讜 拽砖讛 讙讘讬. 诪诇讱 诇讬转谞讬 诇讗 讚谞讬谉 讜讬讚注讬谞谉 砖驻讬专 讚讗讬谞讜 讚谉 诪砖讜诐 讛转拽讜砖砖讜 讜讬''诇 讚诇讗 讚诪讬 讚讜讚讗讬 讙讘讬 讻讛谉 讻讬讜谉 讚转谞讗 讚谉 诇讗 讛讜讛 诇讬讛 诇诪转谞讬 讚谞讬谉 讘讞谞诐 讗讘诇 讙讘讬 诪诇讱 讗讬谉 拽讜砖讬讗 讗诪讗讬 拽转谞讬 诇讗 讚谉 讻讬讜谉 讚转谞讗 诇讬讛 诪拽诪讬 诇讗 讚谞讬谉 讜注讜讚 讗讙讘 讚转谞讬 讻讛谉 讙讚讜诇 讚谉 讜讚谞讬谉 转谞讗 讙讘讬 诪诇讱 转专讜讜讬讬讛讜 诇讗 讚谉 讜诇讗 讚谞讬谉 讚讛讻讬 谞诪讬 拽转谞讬 诪注讬讚讬谉 讗讜转讜 讙讘讬 讻讛谉 讙讚讜诇 讜诇讗 诪注讬讚讬谉 讙讘讬 诪诇讱 讗注''讙 讚诇讗 爪专讬讻讬 讚讘讻诇诇 讚谞讬谉 讗讜转讜 讗诇讗 诪砖讜诐 讚转谞讗 讙讘讬 讚谉 讚谞讬谉 转谞讗 谞诪讬 诪注讬讚 讜诪注讬讚讬诐 讜讛讗 讚诇讗 砖拽讬诇 讜讟专讬 讘讛砖''住 讛讻讬 诪砖讜诐 讚讛讗 驻砖讬讟讗 讚转谞讬 讘住讬驻讗 讗讙讘 专讬砖讗 讻讱 诪爪讗转讬 讘驻专讬砖讛 讛专''专 讟专讜讬讬''砖 讘砖诪讜 讜讘讞谞诐 讚讞拽 诇讚拽讚拽 讻讱 讚讜讚讗讬 诇注讜诇诐 讘讬谉 讙讘讬 诪诇讱 讘讬谉. 讙讘讬 讻讛谉 讙讚讜诇 讗讬 讬砖 讞讬讚讜砖 讗讜 诪讚谉 讗讜 诪讚谞讬谉 讗讬谉 诇讛拽砖讜转 砖讜诐 讚讘专 讚诇诪讛 诇讜 诇诪讬转谞讬 讙讘讬 讻讛谉 讙讚讜诇 讚谞讬谉 讗讜转讜 讜讙讘讬 诪诇讱 诇讗 讚谉 讚讻讬讜谉 讚讬砖 砖讜诐 讞讬讚讜砖 讘诪讬诇转讬讛 转谞讬 讝讛 讗讙讘 讝讛 讜转讚注 讚讛讻讬 驻砖讬讟讗 诇讬讛 诇讛砖''住 讚驻专讬讱 讛讻讗 驻砖讬讟讗 讻诇讜诪专 诇诪讛 诇谉 诇诪转谞讬 讚谉 讜诪砖谞讬 讚谞讬谉 讗讜转讜 讗讬爪讟专讬讻讗 诇讬讛 讜讗讙讘 讚谞讬谉 讗讜转讜 转谞讬 讚谉 讗驻''讛 讗讬谉 诇讛拽砖讜转 讗诪讗讬 诇讗 诪砖谞讬 讚诪砖讜诐 讛讻讬 转谞讬 讚谉 讜讚谞讬谉 讗讜转讜 诪砖讜诐 讚讗讬 诇讗 转谞讬 砖讜诐 讚讘专 讛讜讛 住诇拽讗 讚注转讱 讚讗讬谉 讚谞讬谉 讗讜转讜 讜诪转讜讱 讻讱 讗讬谞讜 讚谉 诪砖讜诐 讛转拽讜砖砖讜 讚讗讚专讘讛 诇讗讬讚讱 讙讬住讗 讗讬 诇讗 讛讜讛 转谞讬 砖讜诐 讚讘专 讘讻''讙 讛讜讛 讗诪讬谞讗 诪住讘专讗 讚讚谉 砖驻讬专 讚讗讟讜 诪砖讜诐 讞砖讬讘讜转讜 诪讙专注 讙专注 讜讻讬讜谉 讚讚谉 讗讬讛讜 谞诪讬 讚讬讬谞讬谞谉 诇讬讛 诪砖讜诐 讛转拽讜砖砖讜 讜诇讗 拽砖讬讗 诪讬讚讬: 讜讛讗 讚转谞谉 讻讛谉 讙讚讜诇 讘转专 驻''拽 诪砖讜诐 讚讗讬讬讚讬 讚转谞讬讗 讘驻''拽 诪讬诇讬 讚讻''讙 驻住讬拽 讜砖讬讬专讬 诇讬讛 讜讛讚专 转谞讬 诇讬讛 诪注诇讜转 砖诇 诪诇讱 讚讞砖讬讘 诪讬谞讬讛 讜讗讞专 讻讱 讞讜讝专 诇注谞讬讬谞讜 诇讛诇讻讜转 讚讬谞讬谉:

专讘讬谞讜 讞谞谞讗诇

专' 谞讞诪讬讛 讗讜诪专 诪讗转讬诐 讜砖诇砖讬诐 讻谞讙讚 砖专讬 注砖专讜转. 驻讬' 砖专讬 注砖专讜转 砖诇 诪讗转讬诐 讜砖诇砖讬诐 讛谉 讻"讙 讝讛讜 住谞讛讚专讬谉 拽讟谞讛. 转谞讬讗 专' 讗讜诪专 诪讗转讬诐 讜砖讘注讬诐 讜砖讘注讛 讞住专 诪诪讗转讬诐 讜砖诇砖讬诐 砖专讬 注砖专讜转 砖诇讛谉 讻"讙 住谞讛讚专讬谉 拽讟谞讛 谞砖转讬讬专讜 诪谉 专注"讝 诪"讝 讛讜住祝 讗讜转谉 讗诇讜 砖讘注讛 讜讗专讘注讬诐 注诇 讻"讙 砖讛驻专砖转 住谞讛讚专讬谉 拽讟谞讛 讛专讬 注' 住谞讛讚专讬谉 讙讚讜诇讛 讻专' 讬讛讜讚讛 讚讗诪专 住谞讛讚专讬谉 讙讚讜诇讛 注' 讜讛讗 讚转谞讬讗 专注"讞 讻专讘谞谉 讚讗诪专讬 住谞讛讚专讬谉 讙讚讜诇讛 讗讞讚 讜砖讘注讬诐. 讚转谞谉 住谞讛讚专讬谉 讙讚讜诇讛 讛讬转讛 砖诇 讗讞讚 讜砖讘注讬诐 专' 讬讛讜讚讛 讗讜诪专 砖讘注讬诐. 转"专 讻诇 讬砖专讗诇 砖砖 诪讗讜转 讗诇祝 谞诪爪讗讜 砖专讬 讗诇驻讬诐 砖砖 诪讗讜转. 砖专讬 诪讗讜转 砖砖转 讗诇驻讬诐 砖专讬 讞诪砖讬诐 讬"讘 讗诇驻讬诐. 砖专讬 注砖专讜转 砖砖转 专讘讜讗. 谞诪爪讗讜 讚讬讬谞讬 讬砖专讗诇 砖讘注转 专讘讜讗 讜砖诪讜谞转 讗诇驻讬诐 讜砖砖 诪讗讜转. 讜驻砖讜讟讛 讛讬讗:



讬专讜砖诇诪讬 (讛诇讻' 讚) 讗"专 讬讜住讬 讘专讗砖讜谞讛 诇讗 讛讬转讛 讞诇讜拽讛 讘讬砖专讗诇 讗诇讗 住谞讛讚专讬谉 砖诇 讗讞讚 讜砖讘注讬诐 讛讬转讛 讬讜砖讘转 讘诇砖讻转 讛讙讝讬转 讜砖谞讬 讘转讬 讚讬谞讬谉 砖诇 砖诇砖讛 砖诇砖讛 讛讬讜 讬讜砖讘讬谉 讗讞讚 讘讞讬诇 讜讗讞讚 讘讛专 讛讘讬转 讜讘转讬 讚讬谞讬谉 砖诇 讻"讙 讛讬讜 讬讜砖讘讬谉 讘讻诇 注讬讬专讜转 砖讘讗专抓 讬砖专讗诇. 爪专讬讱 讗讞讚 诪讛谉 诇砖讗讜诇 讚讘专 讛诇讻讛 讛讬讛 讘讗 讜砖讜讗诇 讘讘"讚 砖讘注讬专讜 讗诐 砖讜诪注讬谉 讗讜诪专讬诐 诇讜 讜讗诐 诇讗讜 讛讜讗 讜诪讜驻诇讗 砖讘讛谉 讛讬讜 讛讜诇讻讬谉 讜砖讜讗诇讬谉 诪讘"讚 讛住诪讜讱 讘注讬专谉 讻讜' 注讚 讜诪砖诐 转讜专讛 讬讜爪讗 讜专讜讜讞转 讘讻诇 讬砖专讗诇. 诪砖专讘讜 转诇诪讬讚讬 砖诪讗讬 讜讛诇诇 砖诇讗 砖诪砖讜 专讘讬讛谉 讻爪专讻谉 专讘讜 诪讞诇讜拽讜转 讘讬砖专讗诇 讜谞注砖讬转 转讜专讛 讻砖转讬 转讜专讜转 诪砖诐 讛讬讜 砖讜诇讞讬谉 讘讻诇 注讬讬专讜转 砖讘讗专抓 讬砖专讗诇 讜讻诇 诪讬 砖讛讬讜 诪讜爪讗讬谉 讞讻诐 注谞讬讜 砖驻讜讬 注讬谉 讟讜讘讛 谞驻砖 砖驻诇讛 讜专讜讞 谞诪讜讻讛 诇讘 讟讜讘 讬爪专 讟讜讘 讞诇拽 讟讜讘 注讜砖讬谉 讗讜转讜 讚讬讬谉 讘注讬专讜 讜诪砖谞注砖讛 讚讬讬谉 讘注讬专讜 讛讬讜 诪注诇讬谉 讗讜转讜 讜讛讬讜 诪讜砖讬讘讬谉 讗讜转讜 讘讘"讚 砖讘讛专 讛讘讬转 讜讗讞"讻 讘讘"讚 砖讘讞讬诇 讜讗讞"讻 讘讘"讚 讛讙讚讜诇 砖讘诇砖讻转 讛讙讝讬转 住谞讛讚专讬谉 讛讬转讛 讻讞爪讬 讙讜专谉 注讙讜诇讛 讜讛谞砖讬讗 讬讜砖讘 讘讗诪爪注 讻讚讬 砖讬讛讜 专讜讗讬谉 讗讜转讜 讜砖讜诪注讬谉 讗转 拽讜诇讜. 讗"专 讗诇注讝专 讘"专 爪讚讜拽 讻砖讛讬讛 专讘谉 讙诪诇讬讗诇 讬讜砖讘 讘讬讘谞讛 讛讬讛 讗讘讗 讜讗讞讬讜 讬讜砖讘讬谉 诪讬诪讬谞讜 讜讛讝拽谞讬诐 诪砖诪讗诇讜 诪驻谞讬 讻讘讜讚 讛讝拽谉 讚讘专 转拽谞讛 注砖讛 诪砖讛 专讘讬谞讜 讘砖注讛 砖讗诪专 诇讜 驻拽讜讚 讻诇 讘讻讜专 讝讻专 讘讘谞讬 讬砖专讗诇. 诪讛 注砖讛 谞讟诇 讻"讘 讗诇祝 驻讬转拽讬谉 讜讻转讘 讘讛谉 讘谉 诇讜讬 讜专注"讙 讻转讘 讘讛谉 讞诪砖转 砖拽诇讬诐 讜讛讟讬诇谉 诇拽诇驻讬 讻讜'. 拽讜谞讚讬拽讜住 讛讙诪讜谉 砖讗诇 诇专' 讬讜讞谞谉 讘谉 讝讻讗讬 讗"诇 讘讻诇诇 讞住讬专讬谉 (讜讘讻诇诇) [讜讘驻专讟] 讬转讬专讬谉 讗"诇 讗讜转谉 砖诇砖 诪讗讜转 讬转讬专讬谉 讘讻讜专讬 讻讛讜谞讛 讛讬讜 讜讗讬谉 拽讜讚砖 诪讜爪讬讗 拽讜讚砖. 诪讬转讬讘讬 讛讙注 注爪诪讱 砖注诇讜 讘讬讚 讻讜诇谉 讘谉 诇讜讬 讗"诇 诪注砖讛 谞住 讛讬讛 讜诪住讜专讙讬谉 注诇讜 讜注讜讚 砖讗诇讜 讛讙诪讜谉 讝讛 诇专讬讘"讝 诪砖讛 专讘讻诐 讗讜 讙谞讘 讛讬讛 讗讜 诇讗 讛讬讛 讘拽讬 讘讞砖讘讜谉 讚讻转讬讘 讘拽注 诇讙讜诇讙讜诇转 诪讞爪讬转 讛砖拽诇 讘砖拽诇 讛拽讜讚砖 讜讛讬讜 讘讗讜转讜 讛讝诪谉 诪拽讜诪讜转 砖讛讬讛 讛讻讻专 砖诇讛谉 诪讗讛 诇讬讟专讬谉 讜诪拽讜诪讜转 砖讛讬讛 讛讻讻专 砖诇讛谉 砖砖讬诐 诇讬讟专讬谉 讜讗"诇 讛讙诪讜谉 讝讛 讛谉 转注讘讬讚 讻讻专 诪讗讛 诇讬讟专讬谉 讞讚 诪谉 砖讬转讗 讙谞讘 讜讗讬谉 转注讘讚讬谞讬讛 砖讬转谉 诇讬讟专讬谉 驻诇讙讗 讙谞讘 讗"诇 诪砖讛 专讘讬谞讜 讙讝讘专 谞讗诪谉 讜讘拽讬 讘讞砖讘讜谉 讛讜讛 讜讻讻专 砖诇 拽讜讚砖 讻驻讜诇 讛讬讛 砖谞讗诪专 讜讛砖拽诇 注砖专讬诐 讙专讛 注砖专讬诐 砖拽诇讬诐 讞诪砖讛 讜注砖专讬诐 砖拽诇讬诐 注砖专讛 讜讞诪砖讛 砖拽诇 讛诪谞讛 讬讛讬讛 诇讻诐 诪谞讛 专"诪 讛讜讜 讗诇讗 砖"诪 砖诇 拽讜讚砖 讻驻讜诇 讛讬讛 讜讘转专 讚讗讜住讬驻讜 注诇讬讛 砖转讜转 砖讗讬诇讜转 讛讙诪讜谉 讛讝讛 诪驻讜专砖讜转 讻诪讜 砖讗诪专谞讜 讘转讞诇转 诪住讻转 讘讻讜专讜转 讜谞讞讜砖转 讛转谞讜驻讛 住诇讬拽 爪"讜 诇讬讟专讬谉 讜讗转讜 注讘讚讜 诇讬讛 驻专讜讟专讜讟 讜讻谉 讗转 注讘讬讚 讜讗转 讛讗诇祝 讜砖讘注 讛诪讗讜转 讜讞诪砖讛 讜砖讘注讬诐 住诇拽讬谉 砖讘注讬谉 讜讞讚 诇讬讟专讬谉 讜讗转 注讘讬讚 诇讬讛 驻专讜讟专讜讟 诪砖讜诐 讚诇讗 住诇拽讬谉 拽讬谞讟讬专讗:



讛讚专谉 注诇讱 驻专拽 讚讬谞讬 诪诪讜谞讜转



讻讛谉 讙讚讜诇 讚谉 讜讚谞讬谉 讗讜转讜 讻讜'. 讬专讜砖诇诪讬 谞讬讞讗 讚谉 讚谞讬谉 讗讜转讜 讗诪讗讬 诪诪谞讛 讗谞讟诇专. 讛讙注 注爪诪讱 砖谞驻诇讛 砖讘讜注讛 讜讗谞讟诇专 砖讘讜注讛:





讛诪讗讬专讬

讻讛谉 讙讚讜诇 讜讻讜' 讝讛 讛驻专拽 讬住讜讚 讛讻讜讜谞讛 讘讜 诇讘讗专 讛讞诇拽 讛砖谞讬 讜讛讜讗 砖讛讝讻专谞讜讛讜 讘专讗砖 讛诪住讻转讗 砖讬砖 拽爪转 讘谞讬 讗讚诐 砖讗讬谞诐 转讞转 诪诪砖诇转 讛讚讬讬谞讬谉 诇讛讬讜转 讛诐 讬讻讜诇讬谉 诇讚讜谞谉 讜诪爪讚 砖讛讛谞讛讙讛 诪住讜专讛 讚专讱 讻诇诇 诇砖谞讬 讘谞讬 讗讚诐 讗讞讚 诪爪讚 讛转讜专讛 讜讛讜讗 讻讛谉 讙讚讜诇 讜讗讞讚 讘讛谞讛讙转 讛注讜诇诐 讜讛讜讗 讛诪诇讱 讗诪专 砖讗讬谉 砖谞讬讛诐 砖讜讬谉 讘注谞讬谉 讝讛 讜砖讛诪诇讱 讛讜讗 砖讗讬谉 诇讛诐 讬讻讜诇转 诇讚讜谞讜 讗讘诇 讻讛谉 讙讚讜诇 讗讬谞讜 讘讻诇诇 讝讛 讗诇讗 砖讚谉 讜讚谞讬谉 讗讜转讜 讜注诇 讬讚讬 讙诇讙讜诇 注谞讬谉 讝讛 讘讗 讜驻讬专砖 讘讛谞讛讙转 砖谞讬讛诐 讘诪讛 讛讬讗 诪砖转谞讬转 注诇 讛谞讛讙转 砖讗专 讘谞讬 讗讚诐 讜注诇 讝讛 讛爪讚 讬讞诇拽讜 注谞讬谞讬 讛诐 专拽 诇砖谞讬 讞诇拽讬诐 讛专讗砖讜谉 讘讻讛谉 讙讚讜诇 讜讘讛谞讛讙讛 砖讛讬讗 诪砖转谞讬转 诪诪谞讜 注诇 砖讗专 讛注诐 讜讛砖谞讬 讘诪诇讱 讜讘讛谞讛讙讛 讛诪砖转谞讬转 诪诪谞讜 注诇 砖讗专 讛注诐 讝讛讜 砖专砖 讛驻专拽 讚专讱 讻诇诇 讗诇讗 砖讬讘讜讗讜 讘讛 讚讘专讬诐 注诇 讬讚讬 讙诇讙讜诇 讻讬 讞拽 讛讜讗 诇住讜讙讬讬转 讛转诇诪讜讚 讻诪讜 砖拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讻讜讬谉 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 讻讛谉 讙讚讜诇 讚谉 讜讚谞讬谉 讗讜转讜 砖谞讻谞注 讛讜讗 诇讚讘专讬 转讜专讛 讜讗讬谉 讞讜砖砖讬谉 砖诪讗 转讘讗 转拽诇讛 注诇 讬讚讜 注诇 砖讚谞讬谉 讗讜转讜 讜诪讗讞专 砖讚谞讬谉 讗讜转讜 讜讗讬谉 讞讜砖砖讬谉 诇转拽诇讛 讗祝 讛讜讗 讬讻讜诇 诇讚讜谉 砖讗诇讜 诇讗 讛讬讜 讚谞讬谉 讗讜转讜 讗祝 讛讜讗 诇讗 讛讬讛 讚谉 讗转 讛讗讞专讬诐 砖谞讗诪专 讛转拽讜砖砖讜 讜拽讜砖讜 拽砖讟 注爪诪讱 讜讗讞"讻 拽砖讟 讗讞专讬诐 讜诪注转讛 诪讜砖讬讘讬谉 讗讜转讜 讘住谞讛讚专讬谉 讜讗讬谉 讞讜砖砖讬谉 砖诇讗 诇讞诇讜拽 注诇讬讜 诪注讬讚 讜诪注讬讚讬谉 注诇讬讜 驻讬专讜砖 诪注讬讚讬谉 注诇讬讜 讘讻诇 转讘讬注讛 砖讬砖 诇讗讞专讬诐 注诇讬讜 讗讘诇 诪讛 砖讗诪专讜 砖讛讜讗 诪注讬讚 诇驻讬 诪讛 砖讬转讘讗专 讘讙诪' 讗讬谞讜 讬讜爪讗 诪驻转讞 讘讬转讜 诇讛注讬讚 砖讗讬谉 讛讚讘专 讻讘讜讚 诇讜 砖讬爪讗 诪讘讬转讜 诇讛注讬讚 讜诪"诪 讗诐 讛讬讛 讬讜讚注 讘注讚讜转 诇讘谉 诪诇讱 讗讜 注诇讬讜 讛讜诇讱 诇讘"讚 讛讙讚讜诇 讜诪注讬讚 诇讜 讗讜 注诇讬讜 讜砖讬讛讗 讛诪诇讱 砖诐 诇讻讘讜讚 讻讛"讙 讜诇讻砖讬注讬讚 讛讜诇讱 讛诪诇讱 讜诪注讬讬谞讬谉 讛住谞讛讚专讬谉 讘注讚讜转讜 讜讻谉 讛讜讗 诪注讬讚 诇诪诇讱 注爪诪讜 讗诐 讛讬讛 诪诪诇讻讬 讘讬转 讚讜讚 砖讚谞讬谉 讗讜转诐 讻诪讜 砖讬转讘讗专 讗祝 讘讚谞讬谉 讗讜转讜 讛拽砖讜 讘转诇诪讜讚 讛诪注专讘 讚谞讬谉 讗讜转讜 诇诪讛 讜讬诪谞讛 讗谞讟诇讗专 讻诇讜诪专 砖讬注砖讛 诪讜专砖讛 诇讚讜谉 讘注讘讜专讜 讜诪转专抓 讛讙注 注爪诪讱 砖谞驻诇讛 诇讜 砖讘讜注讛 讜讻讬 讗谞讟诇讗专 讘砖讘讜注讛 讜诪讻讗谉 讻转讘讜 讙讗讜谞讬 讛专讗砖讜谞讬诐 砖讛谞转讘注 讗讬谞讜 讬讻讜诇 诇诪谞讜转 讗谞讟诇专 讜拽爪转 讗讞专讜谞讬讛诐 诪讘讬谞讬诐 诪讚讘专讬讛诐 砖诇讗 讗诪专讜讛 讗诇讗 诪爪讚 砖讗诐 转讝讚诪谉 诇讛诐 砖讘讜注讛 讜讗讬谉 讗谞讟诇专 讘砖讘讜注讛 讛讗 转讜讘注 砖讗讬谉 砖讘讜注讛 讗爪诇讜 诪诪谞讛 讗谞讟诇讗专 注讚 砖诪转讜讱 诪讛 砖讛讘讬谞讜 诪讚讘专讬讛诐 讛讜住讬驻讜 讘讛诐 砖讗祝 讛转讜讘注 砖讛讜讗 诪讗讜转谉 讛谞砖讘注讬谉 讜谞讜讟诇讬谉 讗讬谞讜 诪诪谞讛 讗谞讟诇专 讜诪"诪 专讘讜转讬 驻讬专砖讜 讘讚讘专讬讛诐 砖讻诇 转讜讘注 诪诪谞讛 讗谞讟诇专 砖讗诐 转讝讚诪谉 诇讜 砖讘讜注讛 讬讝诪讬谉 注爪诪讜 讗诐 讬专爪讛 讜讗诐 诇讗 讬驻拽注 讝讻讜转讜 讗讘诇 谞转讘注 砖讘专爪讜谞讜 讛讜讗 谞砖诪讟 专讗讜讬 砖诇讗 讬诪谞讛 讗谞讟诇讗专 讜讗讞专 砖讗谞讜 诪驻专砖讬谉 注谞讬谉 讗谞讟诇专 讛讗诪讜专 讻讗谉 讘谞转讘注 讛讗 转讜讘注 诪诪谞讛 讗谞讟诇专 讬砖 诇讱 诇驻专砖 讗谞讟诇专 诪讜专砖讛 讙诪讜专 砖讗诐 讗讬谞讜 讘讗 讘讛专砖讗讛 讛专讬 讗祝 讘讛专砖讗讛 讬讻讜诇 讛诇讛 诇讜诪专 诇讜 诇讗讜 讘注诇 讚讘专讬诐 讚讬讚讬 讗转 讗讗"讻 讬砖 讘讛专砖讗讛 讚讘专讬诐 砖谞专讗讛 诪讛诐 砖讬砖 诇讜 讞诇拽 讘讙讜祝 讛诪诪讜谉 砖讛讜讗 转讜讘注 讻诪讜 砖讘讬讗专谞讜 讘讘讘讗 拽诪讗 驻专拽 诪专讜讘讛 讜讗"讻 讗谞讟诇讗专 讜诪专砖讛 讛讻诇 讗讞讚 讜诪"诪 专讘讜转讬 诪驻专砖讬诐 讘诪诇转 讗谞讟诇讗专 砖讛讬讗 诪讜谞讞转 诇讛专砖讗讛 砖诇讗 讘讻转讘 讜诇诪讚讬诐 诪讻讗谉 砖讻诇 砖讛讘注诇 讚讬谉 诪专砖讛讜 讘驻谞讬 讘讬转 讚讬谉 砖讛讚讬谉 诇驻谞讬讛诐 讗讬谞讜 爪专讬讱 讛专砖讗讛 讜诇讗 谞讗诪专讛 讛专砖讗讛 讗诇讗 讘诪讬 砖诪专砖讛 诇讚讜谉 讘诪拽讜诐 讗讞专 讗讜 砖讛讜讗 专讚讜祝 诇讬诇讱 讜诪"诪 讗讜诪专 讗谞讬 砖讗祝 讛谞转讘注 诪诪谞讛 讗谞讟诇讗专 讛讜讗讬诇 讜讛讜讗 讘讻讗谉 砖讗谞讜 讬讻讜诇讬谉 诇讛讝诪讬谞讜 讻诇 讝诪谉 砖谞专爪讛 讜诪讛 砖谞讗诪专 讘讬专讜砖诇诪讬 讻讱 驻讬专讜砖讜 砖讚谞讬谉 讗讜转讜 讜讗讬谉 谞诪谞注讬谉 诪爪讚 诪讛 砖讗驻砖专 诇讜 讘讗谞讟诇讗专 砖讛专讬 讗驻砖专 砖转讝讚诪谉 诇讜 砖讘讜注讛 讜谞诪爪讗 砖诇讗 讛讜注诇谞讜 讛讗 诪"诪 诪诪谞讛 讛讜讗 讗谞讟诇讗专 注讚 砖转讝讚诪谉 诇讜 砖讘讜注讛 讜讻谉 讗谞讬 讗讜诪专 讘讻诇 谞转讘注 砖讛讜讗 讬讻讜诇 诇诪谞讜转 讗谞讟诇讗专 注讚 砖转讝讚诪谉 讘讚讬谉 讞讬讜讘 砖讘讜注讛 讗爪诇讜 讜讬讘讗 诇讛砖讘注 讛讜讗 讘注爪诪讜 讜讛讚讘专讬诐 谞专讗讬谉 讜诇诪讛 砖驻讬专砖谞讜 砖讛讗谞讟诇讗专 讛讜讗 讛诪诪谞讛 讘诇讗 讛专砖讗讛 注诇 讛讚专讱 砖讻转讘谞讜 讬专讗讛 诪讛 砖讻转讘讜 拽爪转 讙讗讜谞讬诐 砖讗讬谉 讗谞讟诇讗专 讬讻讜诇 诇讟注讜谉 诪注爪诪讜 讗诇讗 讻驻讬 诪讛 砖讬住讚专 诇讜 讛讘注诇 讚讬谉 讜讻讘专 讛讜住驻谞讜 讘讚讘专讬诐 讗诇讜 讘砖谞讬 砖诇 讻转讜讘讜转:



讞讜诇抓 讜讞讜诇爪讬谉 诇讗砖转讜 讜讗讬谉 讞讜砖砖讬谉 诇讻讘讜讚讜 砖诇讗 诇讞诇讜抓 讛讜讗 诇讗砖转 讗讞讬讜 砖诇讗 诇讛转讘讝讜转 诇讛讬讜转 讗砖讛 专讜拽拽转 讘驻谞讬讜 讜砖诇讗 诇讞诇讜抓 讗讞讬讜 诇讗砖转讜 砖诇讗 诇讬谞砖讗 诇讗讞专 诪砖讜诐 讻讘讜讚讜 讗诇讗 讞讜诇抓 讜讞讜诇爪讬谉 诇讗砖转讜 讜讻谉 讗讞讚 诪讗讞讬讜 专砖讗讬 诇讬讘诐 讗转 讗砖转讜 讗讘诇 讛讜讗 讗讬谞讜 诪讬讘诐 砖讛专讬 讗住讜专 讛讜讗 讘讗诇诪谞讛:



诪转 诇讜 诪转 讗讬谞讜 讬讜爪讗 讗讞专讬 讛诪讟讛 砖诪讗 讬讻砖诇 诇讬讙注 讗诇讗 讛诐 谞讻住讬谉 讜讛讜讗 谞讙诇讛 讛诐 谞讙诇讬诐 讜讛讜讗 谞讻住讛 讻诇讜诪专 砖讗注"驻 砖讗讬谞讜 讬讜爪讗 注诐 谞讜砖讗讬 讛诪讟讛 讬讜爪讗 讛讜讗 讗讞专讬讛诐 讛诐 谞讻住讬诐 讜讛讜讗 谞讙诇讛 讻诇讜诪专 砖讻砖讬讜爪讗讬谉 诪诪讘讜讬 讝讛 讜谞讻谞住讬诐 诇诪讘讜讬 讗讞专 讜谞诪爪讗讜 讛诐 谞讻住讬诐 诪诪讘讜讬 砖讬爪讗讜 诪诪谞讜 讜讛讜讗 谞讙诇讛 诇砖诐 专"诇 砖讛讜讗 谞讻谞住 诇砖诐 讜讻砖讛诐 谞讻住讬谉 讘诪讘讜讬 砖谞讻谞住讜 讘讜 讛讜讗 谞讻住讛 诪讗讜转讜 诪讘讜讬 砖讛诐 谞讙诇讬诐 讘讜 砖讗讬谞讜 谞讻谞住 讘转讜讻讜 讘注讜讚 砖讛诐 讘讜 注讚 砖讬爪讗讜 诪转讜讻讜 讜讬讜爪讗 注诪讛诐 注讚 驻转讞 讛注讬专 讜讝讛 砖讗诪专讛 转讜专讛 讜诪谉 讛诪拽讚砖 诇讗 讬爪讗 驻讬专讜砖讜 砖诇讗 讬爪讗 诪拽讚讜砖转讜 讻诇讜诪专 诇讛转注专讘 注诐 谞讜砖讗讬 讛诪讟讛 砖诪讗 讬讘讗 诇讬讙注 讚讘专讬 专' 诪讗讬专 讜专' 讬讛讜讚讛 讗讜诪专 讗讬谞讜 讬讜爪讗 诪谉 讛诪拽讚砖 讻诇诇 驻讬专讜砖 讗讜 诪驻转讞 讘讬转讜 讜讻谉 讛诇讻讛:



讜讻砖讛讜讗 诪谞讞诐 讘砖讜专讛 讻砖讞讜讝专讬谉 诪诇拽讘讜专 讗转 讛诪转 砖讗讬谞讜 砖诇讜 讗讬谞讜 讛讜诇讱 讘注专讘讜讘讬讗 注诐 砖讗专 讛注诐 讗诇讗 讚专讱 讻诇 讛注诐 注讜讘专讬谉 讝讛 讗讞专 讝讛 诇砖诪讗诇讜 讜讛讜讗 注诐 讗讞讬讜 讛讻讛谞讬诐 诪爪讚 讬诪讬谉 讜讛讻讛谞讬诐 诪住讘讘讬谉 讗讜转讜 讜讛住讙谉 诪诪爪注讜 讘讬谞讜 诇讘讬谉 讛注诐 砖讛住讙谉 诪讬诪讬谞讜 讜讻诇 讛注诐 诪砖诪讗诇讜 讜讛讜讗 讘讗诪爪注 讜驻讬' 讘讙诪' 砖讛住讙谉 讜诪砖讜讞 砖注讘专 诪讬诪讬谞讜 讜专讗砖 讘讬转 讗讘 诪砖诪讗诇讜 注诐 讛注诐 讜讛讗讘诇讬诐 讜讗讜诪专 诇讗讘诇讬诐 转谞讜讞诪讜 讜讻砖讛讜讗 诪转谞讞诐 诪讗讞专讬诐 诇驻讬 诪讛 砖驻住拽谞讜 诇讚注转 专' 讬讛讜讚讛 讻诇 讛注诐 讘讗讬诐 诇谞讞诪讜 讘讘讬转讜 讜注讜诪讚 砖诐 讘砖讜专讛 讜讛转讘讗专 讘讙诪' 砖讛住讙谉 讘讬诪讬谞讜 讜专讗砖 讘讬转 讗讘 诪砖诪讗诇讜 讗讘诇 诪砖讜讞 砖注讘专 讗讬谞讜 讘讗 讗爪诇讜 讻诇诇 砖诪讗 讬讞砖讚谞讜 砖讛讜讗 砖诪讞 诇讗讬讚讜 讜住讙谉 讜讘讬转 讗讘 讗讜诪专讬谉 诇讜 注诐 讻诇 讛注诐 讛专讬 讗谞讜 讻驻专转讱 讻诇讜诪专 诪讬 讬转转谞讜 转讞转讬讱 诇讻诇 讛专讗讜讬 诇讛讙讬注 注讚讬讱 讜讛讜讗 讗讜诪专 诇讛诐 转转讘专讻讜 诪谉 讛砖诪讬诐 讜讻砖诪讘专讬谉 讗讜转讜 住注讜讚讛 专讗砖讜谞讛 砖讛讜讗 讗住讜专 诇讗讻诇讛 诪砖诇讜 讻诇 讛注诐 诪住讜讘讬谉 注诇 讛讗专抓 讜讛讜讗 讬讜砖讘 注诇 讛住驻住诇 讘转诇诪讜讚 讛诪注专讘 讗诪专讜 住驻住诇 讘讻驻讬讬转 讛诪讟讛 砖讛专讬 讙讚讜诇 讞讬讬讘 讘讻驻讬讬转 讛诪讟讛:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讻转讘谞讜 讛诇讻讛 驻住讜拽讛 讛讬讗:



讜讛诪砖谞讛 讛砖谞讬讛 讜讛讻讜讜谞讛 讘讛 诇讘讗专 注谞讬谉 讛讞诇拽 讛砖谞讬 讜讛讜讗 砖讗诪专 诪诇讱 诇讗 讚谉 讜诇讗 讚谞讬谉 讗讜转讜 讗讬谉 讚谞讬谉 讗讜转讜 诪驻谞讬 砖讗讬谞讜 谞讻谞注 诇讚讘专讬 转讜专讛 讜讙讜专诐 转拽诇讛 注诇 砖讚谞讜讛讜 讜诪讗讞专 砖讗讬谉 讚谞讬谉 讗讜转讜 讗祝 讛讜讗 讗讬谞讜 讚谉 砖谞讗诪专 讛转拽讜砖砖讜 讜拽讜砖讜 讜讻讜' 讜讻谉 诇讗 诪注讬讚 讜诇讗 诪注讬讚讬谉 注诇讬讜 诇讗 诪注讬讚 砖讝讬诇讜转讗 讛讬讗 讗爪诇讜 讜诇讗 诪注讬讚讬谉 注诇讬讜 砖讛专讬 讗讬谉 讚谞讬谉 讗讜转讜 诇讗 讞讜诇抓 讜诇讗 讞讜诇爪讬谉 诇讗砖转讜 诇讗 讞讜诇抓 砖讘讝讬讜谉 讛讜讗 诇讜 砖转讛讗 讬讘诪讛 专讜拽拽转 讘驻谞讬讜 讜讗讬谉 讞讜诇爪讬谉 诇讗砖转讜 讗诇讗 转砖讘 讘讝拽讬拽转讛 诇注讜诇诐 砖讛专讬 讗讬 讗驻砖专 诇讛 诇讬谞砖讗 诇讗讞专 砖讗讬谉 讗诇诪谞转讜 砖诇 诪诇讱 谞讘注诇转 诇讗讞专 诇注讜诇诐 诇讗 诪讬讘诐 讜诇讗 诪讬讘诪讬谉 诇讗砖转讜 诇讗 诪讬讘诐 砖讗讬谉 讻讘讜讚 诇讜 诇讛讬讜转讜 讟驻诇 诇讗讞讬讜 诇拽讜诐 注诇 砖诪讜 讜讗讬谉 诪讬讘诪讬谉 讗转 讗砖转讜 砖讛专讬 讗讬谉 诪砖转诪砖讬谉 讘讗诇诪谞转讜 讻诪讜 砖讘讗专谞讜 讜专' 讬讛讜讚讛 讗诪专 讗诐 专爪讛 诇讞诇讜抓 讜诇讬讘诐 讝讻讜专 诇讟讜讘 讜讗讬谉 讛诇讻讛 讻谉 讗诇讗 讗驻讬诇讜 专爪讛 讗讬谉 砖讜诪注讬谉 诇讜 砖讛诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讗讬谉 谞讜砖讗讬谉 讗转 讗诇诪谞转讜 砖诇 诪诇讱 讜讛讜讗 讛讚讬谉 诇讙专讜砖转讜 讜讗驻讬诇讜 诪诇讱 讗讞专 讗讬谞讜 谞讜砖讗讛 专' 讬讛讜讚讛 讗讜诪专 诪诇讱 谞讜砖讗 讗诇诪谞转讜 砖诇 诪诇讱 砖讛专讬 谞讗诪专 讘讚讜讚 讜讗转谞讛 诇讱 讗转 讘讬转 讗讚讜谞讬讱 讜讗转 谞砖讬 讗讚讜谞讬讱 讜讗讬谉 讛诇讻讛 讻专' 讬讛讜讚讛 讗诇讗 讻转谞讗 拽诪讗 讜诇讗 谞讗诪专 谞砖讬 讗讚讜谞讬讱 讗诇讗 注诇 谞砖讬诐 讛专讗讜讬讜转 诇讜 诪讘讬转 讛诪诇讱 讜讛谉 诪讬专讘 讜诪讬讻诇 讜讘驻讬诇讙砖讬诐 诪讬讛讗 讛讚讬谉 谞讜转谉 讘讛谉 砖诪诇讱 讗讞专 诪砖转诪砖 讘讛谉 讗讘诇 诇讗 讗讚诐 讗讞专 讜讛讜讗 砖讗讘讬砖讙 讛讬转讛 诪讜转专转 诇砖诇诪讛 讜讗住讜专讛 诇讗讚讜谞讬讛 讜讗驻讬诇讜 讛讬转讛 谞讘注诇转 诇讚讜讚 讜诪砖讜诐 讗砖转 讗讘 讗讬谉 讻讗谉 砖讛专讬 谞讜砖讗 讗讚诐 讗谞讜住转 讗讘讬讜 讜诪驻讜转转 讗讘讬讜:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讻讛谉 讙讚讜诇 砖讛专讙 讗转 讛谞驻砖 讘诪讝讬讚 谞讛专讙 讘砖讜讙讙 讙讜诇讛 讜讗讬谞讜 讬讜爪讗 诪注讬专 诪拽诇讟讜 诇注讜诇诐 讜讻谉 讛讛讜专讙 讻讛谉 讙讚讜诇 讘砖讜讙讙 讙讜诇讛 讜讗讬谞讜 讬讜爪讗 诪砖诐 诇注讜诇诐 讛讜讗讬诇 讜讗讬谉 讻讛谉 讙讚讜诇 讘诪拽讚砖 讻砖讛讜讗 讙讜诇讛 砖谞讗诪专 注讚 诪讜转 讛讻讛谉 诇诇诪讚 砖讗讬谞讜 讬讜爪讗 讗诇讗 讘诪讬转转 讻讛谉 砖讛讬讛 砖诐 讘砖注转 专爪讬讞讛 讜讗注"驻 砖讘讗专谞讜 讘讻讛谉 讙讚讜诇 砖诪讬转转讜 讘砖讘注讬诐 讜讗讞讚 讗诐 注讘专 注诇 注砖讛 讜注诇 诇讗 转注砖讛 砖讬砖 讘讜 诪诇拽讜转 讛专讬 讛讜讗 讻讛讚讬讜讟 诇讬讚讜谉 讘砖诇砖讛 讛谉 诇诪专讚讜转 讘注砖讛 讛谉 诇诪诇拽讜转 讘诇讗 转注砖讛 砖诇讗 讗诪专讜 注诇讬讜 讗转 讛讚讘专 讛讙讚讜诇 讬讘讬讗讜 讗诇讬讱 讚讘专讬讜 砖诇 讙讚讜诇 讗诇讗 诇讚讘专 讙讚讜诇 诪诪砖 讜讛讜讗 讘注讘讬专讛 砖讬砖 讘讛 诪讬转转 讘讬转 讚讬谉 讗讘诇 诇诪诇拽讜转 讜诇诪专讚讜转 诇讗 讜讘转诇诪讜讚 讛诪注专讘 讗诪专讜 讻讛谉 诪砖讬讞 砖讞讟讗 诪诇拽讬谉 讗讜转讜 讘砖诇砖讛 讗讬谉 转讬诪专 讘注砖专讬诐 讜砖诇砖讛 谞诪爪讗转 注诇讬讬转讜 讬专讬讚讛 诇讜 讜讻谉 讗诪专讜 砖诐 讻讛谉 讙讚讜诇 砖讞讟讗 诪诇拽讬谉 讗讜转讜 讜讗讬谉 诪注讘讬专讬谉 讗讜转讜 诪讙讚讜诇转讜 讜讻谉 讗诪专讜 砖诐 谞砖讬讗 砖讞讟讗 诪诇拽讬谉 讗讜转讜 讘讘讬转 讚讬谉 砖诇 砖诇砖讛:





讬讚 专诪"讛

讜讛讗 讚转谞讬讗 专"诪 讗讜诪专 诪讗转讬诐 讜砖讘注讬诐 讜砖讘注讛 讜转谞讬讗 专讘讬 (诪讗讬专) 讗讜诪专 诪讗转讬诐 讜砖讘注讬诐 讜砖诪讜谞讛 讜转专讜讬讬讛讜 讗诇讬讘讗 讚专讘讬 谞讞诪讬讛 讚讗诪专 诪讗转讬诐 讜砖诇砖讬诐 讜诇讗 拽砖讬讗 讛讗 专讘讬 讬讛讜讚讛 讚讗诪专 住谞讛讚专讬 讙讚讜诇讛 砖讘注讬诐 讛讗 专讘谞谉 讚讗诪专讬 注"讗 讛讗 讚转谞讬讗 诪讗转讬诐 讜砖讘注讬诐 讜砖讘注讛 住讘专 诇讛 讻专讘讬 讬讛讜讚讛 讚讗诪专 砖讘注讬诐 讜转专讜讜讬讬讛讜 讻讬 拽讗 讞砖讘讬 讘谞讬 诪讗转讗 拽讗 讞砖讘讬 诇讘专 诪住谞讛讚专讬 拽讟谞讛 讚讛讗 讗诇讬讘讗 讚专讘讬 谞讞诪讬讛 拽讗 诪讬驻诇讙讬 讜专讘讬 谞讞诪讬讛 讻讬 拽讗诪专 讘谞讬 讛注讬专 诪讗转讬诐 讜砖诇砖讬诐 讞讜抓 诪住谞讛讚专讬 拽讟谞讛 讻诪讛 讘爪讬专 诇讬讛 讛讗讬 讞讜砖讘谞讗 诪讞讜砖讘谞讬讛 讚专' 诪讗讬专 讗专讘注讬诐 讜砖讘注讛 讜诪讗讬 注讘讬讚转讬讬讛讜 讚讗讬 诪驻诇讙讬 住谞讛讚专讬 拽讟谞讛 讬"讗 诪讝讻讬谉 讜讬"讘 诪讞讬讬讘讬谉 爪专讬讻讬谉 诇讛讜住讬祝 砖谞讬诐 注讚 砖讬讛讗 砖诐 讛讟讬讬讛 注诇 驻讬 讗讞讚 诇讟讜讘讛 讗讜 注诇 驻讬 砖谞讬诐 诇专注讛 讜讗诐 注讚讬讬谉 谞讞诇拽讬谉 诇讞爪讗讬谉 诪讜住讬驻讬谉 砖谞讬诐 砖谞讬诐 诇注讜诇诐 注讚 砖讬讛讜 砖讘注讬诐 讻专讘讬 讬讛讜讚讛 讻诪讛 谞驻讬砖讬 诇讛讜 讟驻讬 诪住谞讛讚专讬 拽讟谞讛 讗专讘注讬诐 讜砖讘注讛 讻讚讗诪专谉 讜讛讗 讚转谞讬讗 诪讗转讬诐 讜砖讘注讬诐 讜砖诪谞讛 住讘专 诇讛 讻专讘谞谉 讚讗诪专讬 注"讗 讻诪讛 谞驻讬砖 诇讬讛 讞讜砖讘谞讗 讚专' 诪讚专讘讬 诪讗讬专 讞讚 讞讜砖讘谞讗 讚专讘谞谉 讙讘讬 住谞讛讚专讬 讙讚讜诇讛 讻讬 谞驻讬砖 诪讚专讘讬 讬讛讜讚讛 讞讚 讛讜讗 讚谞驻讬砖 讜讻讬讜谉 讚讘专讬专谞讗 讚诇讟注诪' 讚专讘讬 讬讛讜讚讛 讘注讬 诪"讝 讘诪讜住讬驻讬谉 诇讟注诪讬讬讛讜 讚专讘谞谉 谞诪讬 注诇 讻专讞讱 讘注讬 诪"讞 爪讗 讜讛讜住祝 诪"讞 注诇 诪讗转讬诐 讜砖诇砖讬诐 谞诪爪讗讜 讘讬讚讱 诪讗转讬诐 讜砖讘注讬诐 讜砖诪讜谞讛 讜讛"讛 诇专' 诪讗讬专 讚拽讗讬 讻专讘讬 讬讛讜讚讛 诪讗转讬诐 讜讗专讘注讬诐 讜砖讘注讛. 讜专讘讬 谞讞诪讬讛 讛讬讬谞讜 讟注诪讗 讚诇讗 拽讗 讞砖讬讘 诇讛讜 诇讛谞讬 讗专讘注讬谉 讜砖讘注讛 讗讬 谞诪讬 诪"讞 讘诪转谞讬' 诪砖讜诐 讚转谞讗 讚诪转谞讬' 讛谞讬 讚诪讬讘注讬 诇诪讜住讬驻讬谉 诪讻诇诇 住谞讛讚专讬 讙讜驻讛 拽讗 讞砖讬讘 诇讛讜 讚讛讗 诇诪谞讜讬讬 诪谞讬讬谞讗 讚住谞讛讚专讬 讙讚讜诇讛 拽讗转讜 讜专讘讬 谞讞诪讬讛 住谞讛讚专讬 讙讜驻讛 诇讗 拽讗 讞砖讬讘 讻讚驻专讬砖' 讜转谞讗 讚讘专讬讬转讗 讗诇讬讘讗 讚专讘讬 谞讞诪讬讛 谞诪讬 诇讗 拽讗 讞砖讬讘 诇讛 诇住谞讛讚专讬 讙讜驻讛 诪讬讛讜 讛谞讬 诪"讝 讗讜 转诪谞讬讗 讻讬讜谉 讚诇讗 爪专讬讻讬 诪注讬拽专讗 诇住谞讛讚专讬 注讚 讚诪爪讟专驻讬 诇讛讜 诇讗住讜驻讬谞讛讜 诇讗 拽讗 讞砖讬讘 诇讛讜 诪讻诇诇讗 讚住谞讛讚专讬 讜讗诪讟讜 诇讛讻讬 拽讗 讞砖讬讘 诇讛 诪讻诇诇 讘谞讬 诪讗转讗 讜讛讜讗 讛讚讬谉 讘讗讞讚 注砖专 诪讝讻讬谉 讜讗讞讚 注砖专 诪讞讬讬讘讬谉 讜讗讞讚 讗讜诪专 讗讬谞讬 讬讜讚注 砖讗注"驻 砖爪专讬讻讬谉 诇讛讜住讬祝 诪"讞 诇专讘讬 讬讛讜讚讛 讜转砖注讛 讜讗专讘注讬诐 诇专讘谞谉 砖讛专讬 讛讗讜诪专 讗讬谞讬 讬讜讚注 讗讬谞讜 诪谉 讛讞砖讘讜谉 讜讛讜讜 诇讛讜 诪讗转讬诐 [讜砖讘注讬诐] 讜砖诪讜谞讛 诇专讘讬 讬讛讜讚讛 讜诪讗转讬诐 讜砖讘注讬诐 讜转砖注讛 诇专讘谞谉 讬讻讜诇讬谉 诇讛讜住讬祝 讗讞讚 诪砖讗专 讘谞讬 讛注讬专 讜讛讗讜诪专 讗讬谞讬 讬讜讚注 谞讻谞住 转讞转讬讜 讻讚讬 诇讛砖诇讬诐 讞砖讘讜谉 讘谞讬 讛注讬专 讜谞诪爪讗讜 诪讗转讬诐 讜砖讘注讬诐 讜砖讘注讛 诇专讘讬 讬讛讜讚讛 讜诪讗转讬诐 讜砖讘注讬诐 讜砖诪讜谞讛 诇专讘谞谉 讻诪讜 砖驻讬专砖转讬:



转"专 讜砖诪转 注诇讬讛诐 砖专讬 讗诇驻讬诐 讜讙讜' 砖专讬 讗诇驻讬诐 砖砖 诪讗讜转 砖专讬 诪讗讜转 砖砖转 讗诇驻讬诐 讜讙讜' 讻诇诇讜 砖诇 讚讘专 讛讚讘专 讬讚讜注 砖讬砖专讗诇 砖砖 诪讗讜转 讗诇祝 专讙诇讬 讛讬讜 讘爪讗转诐 诪诪爪专讬诐 讻砖讗转讛 专讜爪讛 诇讚注转 讻诪讛 砖专讬 讗诇驻讬诐 诪谞讜 诇讛谉 爪讗 讜讞砖讜讘 讻诪讛 讗诇驻讬诐 讛讬讜 讘讛诐 讜诇砖专讬 诪讗讜转 爪讗 讜讞砖讜讘 讻诪讛 诪讗讜转 讛讬讜 讘讛谉 讜诇砖专讬 讞诪砖讬诐 爪讗 讜讞砖讜讘 讻诪讛 讞诪砖讬诐 讛讬讜 讘讛谉 讜讻谉 诇讻讜诇谉 讜诪讻讗谉 讗转讛 诇诪讚 砖砖专讬诐 讛诇诇讜 诇讗讜 诪讻诇诇 砖砖 诪讗讜转 讗诇祝 讛讬讜爪讗讬谉 讛讬讜 讻诪讜 砖驻专砖谞讜 诪诪讗讬 诪讚拽讗 讞砖讬讘 砖专讬 讗诇驻讬诐 诇讘讚 诪砖专讬 诪讗讜转 讜砖专讬 讞诪砖讬诐 讜砖专讬 注砖专讜转 讜拽讞砖讬讘 砖专讬 诪讗讜转 诇讘讚 诪砖专讬 讗诇驻讬诐 讜砖专讬 讞诪砖讬诐 讜砖专讬 注砖专讜转 讜讞砖讬讘 砖专讬 讞诪砖讬诐 诇讘讚 诪砖专讬 讗诇驻讬诐 讜砖专讬 诪讗讜转 讜砖专讬 注砖专讜转 讜讞砖讬讘 砖专讬 注砖专讜转 诇讘讚 诪砖专讬 讞诪砖讬诐 讜砖专讬 诪讗讜转 讜砖专讬 讗诇驻讬诐 讜拽讗 诪住讬拽 讘讛 谞诪爪讗讜 讚讬讬谞讬 讬砖专讗诇 砖讘注讬转 专讘讜讗 讜砖诪讜谞转 讗诇驻讬诐 讜砖砖 诪讗讜转 砖"诪 讚讛谞讬 砖专讬诐 讻讜诇讛讜 诇讘讚 诪砖砖 诪讗讜转 讗诇祝 专讙诇讬 讚讞砖讬讘 拽专讗 谞讬谞讛讜 讚讗讬 住"讚 讘讻诇诇 讛谞讱 谞讬谞讛讜 讛专讬 讗转讛 爪专讬讱 诇讛讜爪讬讗 诇讻诇 讗诇祝 诪讗讛 讜砖诇砖讬诐 讜讗讞讚 砖专讬诐 讻讬爪讚 注砖专讛 砖专讬 注砖专讜转 砖谞讬诐 砖专讬 讞诪砖讬诐 砖专讬 诪讗讛 讗讞讚 诇诪讗讛 谞诪爪讗讜 讬"讙 砖专讬诐 诇诪讗讛 爪讗 讜讞砖讜讘 诇讗诇祝 诪讗讛 讜砖诇砖讬诐 砖专 讜砖专 讗讞讚 诇讗诇祝 谞诪爪讗讜 讘讬讚讱 诪讗讛 讜讗讞讚 讜砖诇砖讬诐 砖专 诇讗诇祝 诪注转讛 爪讗 讜专讗讛 砖专讬 讞诪砖讬诐 讛诇诇讜 讗诐 诪讻诇诇 砖专讬 注砖专讜转 讛谉 讻讬爪讚 讗转讛 拽讜专讗 讗讜转谉 诇讛诇谉 砖专讬 注砖专讜转 讜讻讗谉 砖专讬 讞诪砖讬诐 讜注讜讚 讗诐 讻谉 讗讬谉 讞砖讘讜谉 讚讬讬谞讬 讬砖专讗诇 注讜诇讛 诇砖讘注转 专讘讜讗 讜砖诪讜谞转 讗诇驻讬诐 讜砖砖 诪讗讜转 讜讗诐 讗讬谞谉 诪讻诇诇 砖专讬 注砖专讜转 讗诐 诪砖讗专 讛诪讗讛 讛谉 讻讬爪讚 讗转讛 拽讜专讗 讗讜转谉 砖专讬 讞诪砖讬诐 讜讛诇讗 讻讘专 注砖讬转 砖专讬 注砖专讜转 砖讘讞诪砖讬讛谉 砖专讬诐 注诇 讙讘谉 讜注砖讬转 讗转 讗诇讜 讛讚讬讜讟讜转 讜注讻砖讬讜 讗转讛 注讜砖讛 讗讜转诐 砖专讬诐 注诇 讻诇 讛讞诪砖讬诐 讜讗转 讞诪砖讬讛谉 讛讚讬讜讟讜转 讜砖专讬 讛注砖专讜转 砖讘讛谉 讘讻诇诇 讜注讜讚 讗诐 讻谉 谞诪爪讗讜 砖诇砖讛 砖专讬 注砖专讜转 讘诪讗讛 [砖讗讬谉 讚谞讬谉] 讗诇讗 砖诪讜谞讛 砖诪讜谞讛 讜讻谉 讗转讛 讗讜诪专 讘砖专讬 讛诪讗讛 注诐 砖专讬 讛讞诪砖讬诐 讜讻谉 讗转讛 讗讜诪专 讘砖专讬 讛讗诇祝 注诐 讛诪讗讜转 讗诇讗 讜讚讗讬 注诇 讻专讞讱 砖专讬诐 讛诇诇讜 诇讗 讛讬讜 诪讻诇诇 砖砖 诪讗讜转 讗诇祝 专讙诇讬 讛讬讜爪讗讬谉 诪诪爪专讬诐 讗诇讗 诪讝拽谞讬诐 砖讛讬讜 讘讛谉 诇诪注诇讛 诪讘谞讬 砖砖讬诐 讘讬爪讬讗转 诪爪专讬诐 诪讛讜 讗讜诪专 讻砖砖 诪讗讜转 讗诇祝 专讙诇讬 讛讙讘专讬诐 讜讗讜诪专 讜讬讗诪专 诪砖讛 砖砖 诪讗讜转 讗诇祝 专讙诇讬 讛注诐 讗砖专 讗谞讻讬 讘拽专讘讜 讜诇讛诇谉 讛讜讗 讗讜诪专 讘讗讞讚 诇讞讚砖 讘砖谞讛 讛砖谞讬转 诇爪讗转诐 诪讗专抓 诪爪专讬诐 讜讙讜' 砖讗讜 讗转 专讗砖 讻诇 注讚转 讘谞讬 讬砖专讗诇 讜讙讜' 诪讘谉 注砖专讬诐 砖谞讛 讜诪注诇讛 讜注讚 讘谉 砖砖讬诐 砖谞讛 讜讻转讬讘 讗诇讛 驻拽讜讚讬 讬砖专讗诇 讜讙讜' 砖砖 诪讗讜转 讗诇祝 讜砖诇砖转 讗诇驻讬诐 讜讞诪砖 诪讗讜转 讜讞诪砖讬诐 讛讗 诇诪讚转 砖讗讜转谉 砖讛讬讜 讘驻拽讜讚讬诐 讘谞讬 砖砖讬诐 讜砖转讬诐 砖谞讛 讛讬讜 讘讬爪讬讗转 诪爪专讬诐 讘谞讬 砖砖讬诐 讜讗讞转 讜诇讗 讛讬讜 诪讻诇诇 砖砖 诪讗讜转 讗诇祝 专讙诇讬 讜讻转讬讘 讜讛诇讜讬诐 诇诪讟讛 讗讘讜转诐 诇讗 讛转驻拽讚讜 讘转讜讻诐 诇讜讬诐 讻诪讛 讛讬讜 讘驻拽讜讚讬诐 讛讜住祝 注诇讬讛谉 讗讜转谉 砖讛讬讜 诪讘谉 注砖专讬诐 砖谞讛 讜注讚 讘谉 砖诇砖讬诐 砖谞讛 讜讗讜转谉 砖讛讬讜 诪讘谉 讞诪砖讬诐 砖谞讛 讜注讚 讘谉 砖砖讬诐 砖谞讛 讜诇讗 谞诪谞讜 注诐 讛诇讜讬诐 讜讻谞讙讚谉 讛讬讜 讚讬讬谞讬 讬砖专讗诇 诪谉 讛诇讜讬诐 讜诪砖讗专 砖讘讟讬诐 讻讚讻转讬讘 讜讗拽讞 讗转 专讗砖讬 砖讘讟讬讻诐 讜讙讜' 讜讗转谉 讗讜转诐 专讗砖讬诐 注诇讬讻诐 砖专讬 讗诇驻讬诐 讜讙讜':



驻专拽 砖谞讬



讻讛谉 讙讚讜诇 讚谉 讜讚谞讬谉 讗讜转讜 讻讜' 讘讙诪' 诪驻专砖 诇讛讜 诇诪讗讬 讗爪讟专讬讱 诇讬讛. 诪转 诇讜 诪转 讗讬谞讜 讬讜爪讗 讗讞专 讛诪讟讛 讗讞专 讛诪讟讛 诪诪砖 拽讗诪专 砖诇讗 讬讛讗 拽专讜讘 诇讛 讻讚讬 砖讬专讗讛 砖讛讜讗 讬讜爪讗 讗讞专 讛诪讟讛 讗诇讗 诪转专讞拽 讛讬诪谞讛 讻讚诪驻专砖 讜讗讝讬诇 讛谉 谞讻住讬谉 诪谉 讛注讬谉 讜讛讜讗 谞讙诇讛 讛谉 谞讙诇讬谉 诇注讬谉 讜讛讜讗 谞讻住讛 讻诇讜诪专 砖讛专讜讗讛 讗转 讛诪讟讛 诇讗 讬讜讻诇 诇专讗讜转 讗转 讻讛谉 讙讚讜诇 讜讛专讜讗讛 讗转 讻讛谉 讙讚讜诇 诇讗 讬讜讻诇 诇专讗讜转 讗转 谞讜砖讗讬 讛诪讟讛 讜讘讙诪专讗 诪驻专砖 讟注诪讗 讚讬诇诪讗 讗转讬 诇诪讬讙注 讜讛讬讬谞讜 讚讻转讬讘 诪谉 讛诪拽讚砖 诇讗 讬爪讗 诪拽讚讜砖转讜 诇讗 讬爪讗 讜讗注"讙 讚讗诪专讬谞谉 讘砖讘转 (讬"讘:) 讙讘讬 谞专 讚讻诇 讛讬讻讗 讚讗讬讻讗 讚讬注讜转 诇讬讻讗 砖讻讞讛 砖讗谞讬 讛讻讗 讚讗讙讘 诪专讗专讬讛 诪讬拽专讬 讜谞讙注. 讜讬讜爪讗 注讚 驻转讞 讛注讬专 讗讘诇 讟驻讬 诇讗 讚讛讗 诇讬讻讗 诪讘讜讗讜转 讚诪驻住拽讬 讘讬谞讜 诇讘讬谉 讛诪讟讛 讻讚讬 砖讬讛讬讜 讛谉 谞讙诇讬谉 讜讛讜讗 谞讻住讛. 专讘讬 讬讛讜讚讛 讗讜诪专 讗讬谞讜 讬讜爪讗 诪谉 讛诪拽讚砖 讜驻砖讜讟讛 讛讬讗:



讜讚讬讬拽讬谞谉 讚谉 驻砖讬讟讗 讜住讘专讬' 诇诪讬诪专 讚谞讬谉 讗讜转讜 讗爪讟专讬讱 诇讬讛 住"讚 讗诪讬谞讗 诇讗 诇讬讝诇讝诇 讘讬讛 诇诪讬转讬 诇讚讬谞讗 拽诪"诇. 讜诪拽砖讬谞谉 讛讗 谞诪讬 驻砖讬讟讗 讻讬讜谉 讚转谞讬 讚谉 诪诪讬诇讗 讬讚注谞讗 讚讚讬讬谞讬谞谉 诇讬讛 讚讗讬 诇讗 讚讬讬谞讬谞谉 诇讬讛 讗讬讛讜 讛讬讻讬 讛讜讛 讚讗讬谉. 讜诪住讬拽' 讗诇讗 讗讬讬讚讬 讚拽讘注讬 诇诪讬转谞讗 住讬驻讗 诪诇讱 诇讗 讚谉 讜诇讗 讚谞讬谉 讗讜转讜 转谞讗 谞诪讬 讻讛谉 讙讚讜诇 讚谉 讜讚谞讬谉 讗讜转讜. 讗讬讘注讬 转讬诪讗 诇注讜诇诐 讚谞讬谉 讗讜转讜 讗讬爪讟专讬讱 诇讬讛 诇讗砖诪讜注讬谞谉 讚诇注谞讬谉 注砖讛 讜诇讗 转注砖讛 讚谞讬谉 讗讜转讜 讻讛讚讬讜讟 诇讛诇拽讜转讜 讘砖诇砖讛 讻讚转谞讬讗 (讻转讜讘讜转 驻"讜) 讘讚"讗 讘诪爪讜转 诇讗 转注砖讛 讗讘诇 讘诪爪讜转 注砖讛 讻讙讜谉 砖讗讜诪专 诇讜 注砖讛 住讜讻讛 讜讗讬谞讜 注讜砖讛 诇讜诇讘 讜讗讬谞讜 谞讜讟诇 诪讻讬谉 讗讜转讜 注讚 砖转爪讗 谞驻砖讜 讻讚转谞讬讗 讻讛谉 讙讚讜诇 砖讛专讙 讗转 讛谞驻砖 讘诪讝讬讚 讻诇讜诪专 砖讬讚讜注 砖讛讜讗 诪讝讬讚 讻讙讜谉 砖讛转专讜 讘讜 讜拽讘诇 注诇讬讜 讛转专讗讛 谞讛专讙 讘砖讜讙讙 讙讜诇讛 注讘专 注诇 注砖讛 讜诇讗 转注砖讛 讛专讬 讛讜讗 讻讛讚讬讜讟 诇讻诇 讚讘专讬讜 诇讚讜谞讜 讘砖诇砖讛. 诪讛讜 讚转讬诪讗 讻讬讜谉 讚讻转讬讘 讗转 讛讚讘专 讛讙讚讜诇 讬讘讬讗讜 讗诇讬讱 讜讗诪专 专讘 讗讚讗 讚讘专讬讜 砖诇 讙讚讜诇 讗讬诪讗 讻诇 讚讘专讬讜 砖诇 讻讛谉 讙讚讜诇 诇讬讘注讜 砖讘注讬诐 讜讞讚 拽诪"诇 诪讚讛讜讛 诇讬讛 诇诪讻转讘 讚讘专讬 讙讚讜诇 讜讻转' 讚讘专 讙讚讜诇 砖"诪 讚讘专 讙讚讜诇 诪诪砖 讻讙讜谉 讚讬谞讬 谞驻砖讜转 讗讘诇 砖讗专 讚讘专讬讜 诇讗 讜讗讬转 讚诪驻专砖讬 讚讘专 讙讚讜诇 讚讘专 讗讞讚 诪砖诪注 讜诪住转诪讗 讗讬谉 诇讱 诇讛讘讬讗 讗诇讗 讛讞诪讜专 砖讘讻讜诇谉:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 谞诪爪讗讜 讚讬讬谞讬 讬砖专讗诇 讻讜' 讜讬"诪 讚讘讻诇 讛谞讬 砖专讬诐 讻讜' 讜讬"诪 讚讞砖讘讜谉 讛砖专专讜转 拽讞砖讬讘 讻讜' 注讻"诇 注讬讬谉 讘讻诇 讝讛 驻讬专讜砖 讛专讗"诐 诇讚讘专讬讛诐 讜拽"诇:





讞讻诪转 砖诇诪讛

转讜住' 讘讚"讛 谞诪爪讗讜 讻讜' 讜讻讬 讛讚专 诪驻拽转 讛谞讬 讻讜' 讻爪"诇:





专砖"砖

专砖"讬 讚"讛 诪讗转讬诐. 注讬' 讻讛"讚. 讛谉 诇驻诪砖"讻 讘住"讚 诇拽诪谉 (诪') 讛诇讗 讬爪讟专讱 诇讛讜住讬祝 诇专"讬 诪"讞 讜诇专讘谞谉 诪"讟. 讜谞专讗讛 讚讛讗 讛谞讜住驻讬诐 讛诐 诪讛讙' 砖讜专讜转 专拽 讚讻讗砖专 讬转讜住驻讜 注诇 讛住谞讛讚专讬谉 讗讝 诇讗 讬砖讗专讜 讘讛诪讜谉 拽专讬讛 讻谞讙讚 砖专讬 注砖专讜转 注"讻 爪专讬讱 砖讬讛讬讛 讘注讬专 注讜讚 讗谞砖讬诐 诇诪诇讗讜转 讞住专讜谞诐. 讗讱 讻谞讙讚 讗' 诪讛谞讜住驻讬诐 讬讛讬讛 讗讜转讜 砖讗诪专 讗"讬 讚讻讬讜谉 讚转讜 诇讗 砖诪注讬谞谉 诇讬讛 讜讛讜讛 讻诪讗谉 讚诇讬转讬讛 讛专讬 讛讜讗 讻讗讞讚 讛注诐 讗讜 讻讗讞讚 诪谉 讛砖讜专讜转 讗砖专 讙诐 讛诪讛 谞讻谞住讬谉 讘诪住驻专 讛注诐 砖讻谞讙讚 砖专讬 注砖专讜转. 讜讘诪砖"讻 转讘讬谉 砖讗讬谉 诪拽讜诐 诇诪讛 砖谞转驻诇讗 讛转讜讬"讟 讘住讚"讛 诪讜住讬驻讬谉. 讜注讬' 讘专诪讘"诐 讘驻专拽 讞 讜讘驻"讟 诪讛"住 讜讘谞讜"讻:





讘谉 讬讛讜讬讚注

谞执诪职爪职讗讜旨 讚旨址讬旨指谞值讬 讬执砖讉职专指讗值诇, 砖讈执讘职注址转 专执讘旨讜止讗 讜旨砖讈职诪讜止谞址转 讗植诇指驻执讬诐 讜职砖讈值砖讈 诪值讗讜止转 (砖诪讜转 讬讞, 讻讗). 讛拽砖讜 讛转讜住驻讜转 讗诐 转讟讜诇 诪谉 砖砖讬诐 专讘讜讗 砖诪讜谞讛志注砖专讛 讗诇祝 讜砖砖 诪讗讜转 诇砖专讬 讗诇驻讬诐 讜砖专讬 诪讗讜转 讜砖专讬 讞诪讬砖讬诐 诇讗 讬砖讗专 讘讬砖专讗诇 砖砖讬诐 专讘讜讗 讻讚讬 砖讬诪爪讗 讘砖专讬 注砖专讜转 砖砖讬诐 讗诇祝 砖讛诐 砖砖 专讘讜讗?
讜转讬专讜抓 讛专讗砖讜谉 砖转专爪讜 讚讜讞拽 讚讗讬讱 诪讻诇 砖砖讬诐 专讘讜讗 讬砖专讗诇 诇讗 讬讛讬讛 讗讞讚 讘讛诐 讝讜讻讛 诇砖专专讛 砖诇 砖专讬 讗诇驻讬诐 讜诇讗 诇砖专专讛 砖诇 砖专讬 诪讗讜转 讜诇讗 诇砖专专讛 砖诇 砖专讬 讞诪砖讬诐?! 讜注讜讚 拽砖讛 诪讬 讛讻专讬讞讜 诇转谞讗 诇驻专砖 讻谉?
讜转讬专讜抓 讛砖谞讬 砖讻转讘讜 讘砖诐 讬砖 诪驻专砖讬诐 讛讜讗 转诪讜讛 讚讙诐 讗诐 谞讚讞讜拽 诇驻专砖 讚讘专讬 讛转谞讗 讘讞砖讘讜谉 讛驻专讟讬 讚拽讗讬 注诇 注转 讛讘专讬专讛 讗讱 诇讗 讬砖讘讜 讚讬讬谞讬诐 砖专讬 注砖专讜转 砖砖讛 专讘讜讗 讜诇讗 谞砖讗专讜 砖专讬 讞诪讬砖讬诐 砖转讬诐志注砖专讛 讗诇祝 讜讻谉 讘砖讗专 注诐 讻诇 讝讛 讞砖讘讜谉 讛讻诇诇讬 讚谞拽讬讟 讛转谞讗 讘住讬驻讗 砖讗诪专 '谞执诪职爪职讗讜旨 讚旨址讬旨指谞值讬 讬执砖讉职专指讗值诇 砖讈执讘职注址转 专执讘旨讜止讗 讜旨砖讈职诪讜止谞址转 讗植诇指驻执讬诐 讜职砖讈值砖讈 诪值讗讜止转' 讝讛 讗讬 讗驻砖专 诇讬讬砖讘讜 讚讜讚讗讬 拽讗讬 诪住驻专 讝讛 讘拽专拽驻转讗 讚讙讘专讬, 讜诇驻讬 讛转讬专讜抓 讛砖谞讬 讛谞讝讻专 诇讗 讛讬讛 拽专拽驻转讗 讚讙讘专讬 讚讻讜诇讛讜 砖专专讜转 讗诇讗 专拽 砖砖讛 专讘讜讗 讘诇讘讚 讜讝讛 讚讘专 转诪讜讛 诪讗讚.
讜谞专讗讛 诇讬 讘住"讚 诇讬讬砖讘 住讬驻讗 讚讘专讬讬转讗 讛谞讝讻专 诇驻讬 讚讘专讬 讛转讜住驻讜转 讛谞讝讻专 讛讜讗 讚诇注讜诇诐 诪砖讛 专讘讬谞讜 注"讛 诇讗 讘讬专专 讚讬讬谞讬诐 诪谉 住讱 砖砖讬诐 专讘讜讗 砖诇 讬砖专讗诇 讗诇讗 专拽 砖砖讛 专讘讜讗 讚讬讬谞讬诐 讗讱 诇讛讬讜转 讚讛诇讻讜转 讚讬谞讬 诪诪讜谞讜转 讛诐 注谞讬讬谞讬诐 砖讜谞讬诐 讜专讘讬诐 讛诪讛 砖讬砖 讛诇讻讜转 注讚讜转 讜砖讟专讜转 讜讛诇讜讗讜转 讜讟讜注谉 讜谞讟注谉 讜砖讘讜注讜转 讜讻谉 讛诇讻讜转 讗讘讬讚讛 讜诪爪讬讗讛 讜讝讻讬讛 讜诪转谞讛 讜诪讻讬专讛 讜砖讻讬专讜转 讜讞诇讜拽讛 讜讻谉 讛诇讻讜转 讙谞讬讘讛 讜讙讝诇讛 讜谞讝拽讬 诪诪讜谉 讜讞讜讘诇 讜诪讝讬拽 讜讻谉 讛诇讻讜转 砖讜诪专讬谉 讜砖讜转驻讬诐 讜谞讞诇讜转 砖讻诇 讗诇讜 讛诐 注谞讬讬谞讬诐 专讘讬诐 砖讜谞讬诐 讜讬砖 讘讛诐 注谞讬讬谞讬诐 诪爪讜讬讬诐 讛专讘讛 讜讬砖 讘讛诐 讗讬谞诐 诪爪讜讬讬诐 讻诇 讻讱 讜讬砖 讗诪爪注讬诐.
注诇 讻谉 注砖讛 诪砖讛 专讘讬谞讜 注"讛 诪注谞讬讬谞讬诐 讛谞讝讻专 讜讻讬讜爪讗 讘讛谉 讗专讘注讛 讞诇讜拽讜转 讚讛讬讬谞讜 注谞讬讬谞讬诐 砖诪爪讜讬讬诐 讛专讘讛 讘讬谉 讘谞讬 讗讚诐 注砖讛 讗讜转诐 讞诇讜拽讛 讗讞转 专讗砖讜谞讛 讘驻谞讬 注爪诪讜 砖爪专讬讱 诇注谞讬讬谞讬诐 讗砖专 讘讞诇讜拽讛 讝讜 讚讬讬谞讬诐 讛专讘讛 诇讚讜谉 讗讜转诐 讜诇讻谉 转讬拽谉 砖讬讚讜谞讜 注谞讬讬谞讬诐 砖诇 讞诇讜拽讛 讝讜 讘砖注讛 专讗砖讜谞讛 诪谉 讛讬讜诐 讘讘讬转志讜注讚 讙讚讜诇 讛专讘讛 讗砖专 讬砖 讘讜 砖砖讛 专讘讜讗 讚讬讬谞讬诐 砖讛诐 讗讞讚 诪注砖专讛 诪砖砖讬诐 专讘讜讗 讬砖专讗诇 讜讗诇讜 讛谞拽专讗讬诐 讘砖诐 砖指讉专值讬 注植砖指讉专止转 (讚讘专讬诐 讗, 讟讜) 诇讛讬讜转诐 讗讞讚 诪注砖专讛 诪讻诇 讬砖专讗诇.
讜注砖讛 注讜讚 讞诇讜拽讛 砖谞讬转 诪砖讗专 注谞讬讬谞讬诐 砖诇 讚讬谞讬 诪诪讜谞讜转 砖讬讚讜谞讜 讗讬转诐 讘讘讬转志讜注讚 砖谞讬 砖讬砖讘讜 砖谞讬诐志注砖专志讗诇祝 讚讬讬谞讬诐 讜讗诇讜 谞拽专讗讬诐 砖指讉专值讬 讞植诪执砖执旨讈讬诐 诪驻谞讬 砖诪住驻专诐 讛讜讗 讗讞讚 诪讞诪砖讬诐 诪讻诇 讬砖专讗诇 讜讗诇讜 讛砖转讬诐志注砖专讛 讗诇祝 讘讬专专诐 诪讗讜转诐 砖砖讛 专讘讜讗 讚讬讬谞讬诐 砖讬砖讘讜 讘讘讬转志讜注讚 讛专讗砖讜谉 讜讛诐 讚谞讬诐 注谞讬讬谞讬诐 砖诇 讞诇讜拽讛 讛砖谞讬转 讚专讱 诪砖诇 讘砖注讛 砖谞讬讛 诪谉 讛讬讜诐 讜讗诇讜 讬拽讜诪讜 诪讘讬转志讜注讚 讛专讗砖讜谉 讜讬砖讘讜 讘讘讬转志讜注讚 讛砖谞讬.
讜注砖讛 注讜讚 讞诇讜拽讛 砖诇讬砖讬转 诪砖讗专 注谞讬讬谞讬诐 讜讗诇讜 讬讚讜谞讜 诇诪砖诇 讘砖注讛 砖诇讬砖讬转 诪谉 讛讬讜诐 讜讬砖讘讜 讘讘讬转志讜注讚 讝讛 砖砖讛 讗诇驻讬诐 讚讬讬谞讬诐 讜诇拽讞诐 诪谉 讛讞砖讜讘讬诐 讗砖专 讘讘讬转志讜注讚 讛砖谞讬 砖讛讬讜 砖谞讬诐 注砖专 讗诇祝 讜讗诇讜 谞拽专讗讬诐 砖指讉专值讬 诪值讗讜止转 砖诪住驻专诐 讛讜讗 讗讞讚 诪诪讗讛 诪讻诇 讬砖专讗诇 讜讬讚讜谞讜 注谞讬讬谞讬诐 砖讘讞诇讜拽讛 讝讜 讘讘讬转志讜注讚 讛专讘讬注讬 [讛砖诇讬砖讬] 讜讛诐 诪谉 讛讞砖讜讘讬诐 砖讬砖 讘讗讜转诐 砖转讬诐志注砖专讛 讗诇祝.
讜注砖讛 注讜讚 讞诇讜拽讛 专讘讬注讬转 诪砖讗专 注谞讬讬谞讬诐 砖诇 讚专讱 诪砖诇 砖讬砖讘讜 讘讘讬转志注讚 讛专讘讬注讬 讜讛诐 砖砖 诪讗讜转 讚讬讬谞讬诐 砖谞讘专专讬诐 讜谞讘讞专讬诐 诪讗讜转诐 砖砖讛 讗诇驻讬诐 讚讬讬谞讬诐 讜讗诇讜 谞拽专讗讬诐 砖指讉专值讬 讗植诇指驻执讬诐 砖诪住驻专诐 注讜诇讛 讗讞讚 诪讗诇祝 讬砖专讗诇 砖讛诐 砖砖 诪讗讜转 讗诇祝 讜讬讚讜谞讜 讘讘讬转志讜注讚 讛专讘讬注讬.
谞诪爪讗 诇驻讬 讝讛 讗讜转诐 讛讚谞讬诐志讘讘讬转 讜注讚 讛专讗砖讜谉 讛诐 砖砖讛 专讘讜讗 讜讛讚谞讬诐 讘讘讬转志讜注讚 讛砖谞讬 讛诐 砖转讬诐志注砖专讛 讗诇祝 讜讛讚谞讬诐 讘讘讬转志讜注讚 讛砖诇讬砖讬 讛诐 砖砖讛 讗诇驻讬诐 讜讛讚谞讬诐 讘讘讬转志讜注讚 讛专讘讬注讬 讛诐 砖砖 诪讗讜转 住讱 讛讻诇 讗诐 转诪谞讛 讗转 讛讬讜砖讘讬诐 讘讻诇 讜注讚 讘驻谞讬 注爪诪讜 转诪爪讗 诪住驻专 砖讘注讛 专讘讜讗 讜砖诪讜谞讛 讗诇驻讬诐 讜砖砖 诪讗讜转 讜讛讜讗 讛讞砖讘讜谉 讛谞讝讻专 讘住讬驻讗 讚讘专讬讬转讗 讛谞讝讻专.
讜讻诇 讝讛 讻转讘转讬 诇讬讬砖讘 住讬驻讗 讚讘专讬讬转讗 注诇 驻讬 驻讬专讜砖 '讬砖 诪驻专砖讬诐' 砖讛讘讬讗讜 讛转讜住驻讜转 讗讘诇 讘诇讗讜 讛讻讬 讬砖 诇讜诪专 转讞讬诇讛 讘讬专专 砖砖 诪讗讜转 讛讞砖讜讘讬诐 讘讬讜转专 讜诇讗诇讜 拽专讗 讗讜转诐 砖指讉专值讬 讗植诇指驻执讬诐 讻讬 注讜诇讬谉 诇讞砖讘讜谉 讗讞讚 诪讗诇祝 诪砖砖讬诐 专讘讜讗 讬砖专讗诇. 讜讗讞专 讻讱 讘讬专专 诪讞砖讘讜谉 讛谞砖讗专讬诐 住讱 砖砖讛 讗诇驻讬诐 诇讚讜谉 讞诇讜拽讛 讗讞专转 讜拽专讗诐 砖指讉专值讬 诪值讗讜止转 诇驻讬 砖讛诐 讗讞讚 诪诪讗讛 诪讻诇 讬砖专讗诇 讜讗讞专 讻讱 讘讬专专 砖转讬诐志注砖专讛 讗诇祝 讜拽专讗诐 砖专讬 诪讗讜转 讻讬 诪住驻专诐 讛讜讗 讗讞讚 诪诪讗讛 诪注讬拽专 讛诪住驻专 砖诇 讻诇 讬砖专讗诇 讜讗诇讜 讬讚讜谞讜 讞诇讜拽讛 讗讞专转. 讜讗讞专 讻讱 讘讬专专 诪谉 讛谞砖讗专讬诐 砖转讬诐志注砖专讛 讗诇祝 讜拽专讗诐 砖指讉专值讬 讞植诪执砖执旨讈讬诐 砖诪住驻专诐 注讜诇讛 讗讞讚 诪讞诪砖讬诐 诪诪住驻专 讛注拽专讬 砖诇 讬砖专讗诇 讜讗诇讜 讬讚讜谞讜 讞诇讜拽讛 讗讞专转 诪谉 讛注谞讬讬谞讬诐. 讜讗讞专 讻讱 讘讬专专 住讱 砖砖讛 专讘讜讗 讚讬讬谞讬诐 讜拽专讗诐 砖指讉专值讬 注植砖指讉专止转 砖诪住驻专诐 注讜诇讛 讗讞讚 诪注砖专讛 诪诪住驻专 讛注拽专讬 砖诇 讻诇 讬砖专讗诇 讜讗诇讜 讚谞讬诐 讞诇讜拽讛 讗讞专转 讜讛砖转讗 讚讘专讬 讛讘专讬讬转讗 讬转讬讬砖讘讜 讻驻砖讜讟谉 讛谉 讘专讬砖讗 讛谉 讘住讬驻讗.
讜讘讝讛 讛讗讜驻谉 讗砖专 讻转讘转讬 讬转讜专抓 讘住"讚 讚拽讚讜拽 讗讞专 注爪讜诐 讘讚讘专讬 讛转谞讗 讚讘专讬讬转讗 砖讗诪专 '谞执诪职爪职讗讜旨 讚旨址讬旨指谞值讬 讬执砖讉职专指讗值诇 砖讈执讘职注址转 专执讘旨讜止讗 讜旨砖讈职诪讜止谞址转 讗植诇指驻执讬诐 讜职砖讈值砖讈 诪值讗讜止转' 讜拽砖讗 诇诪讗讬 讛讜爪专讱 诇爪专祝 讛驻专讟讬诐 砖诇 讛讞砖讘讜谉 诇注砖讜转诐 讻诇诇讬 讜讛诇讗 讗驻讬诇讜 转讬谞讜拽 讬讜讚注 诇爪专驻诐 诪讗讞专 砖驻讬专砖 讛驻专讟讬诐? 讜讘讝讛 谞讬讞讗 砖讛讜爪专讱 诇注砖讜转 爪讬专讜祝 讝讛 诇讗驻讜拽讬 诪驻讬专讜砖 '讬砖 诪驻专砖讬诐' 讚诇驻讬 驻讬专讜砖诐 诇讗 讘讬专专 讗诇讗 住讱 砖砖讛 专讘讜讗 讚讜拽讗.
讜讘讗诪转 爪专讬讱 诇讞拽讜专 诇讘拽砖 讟注诐 诇讚讘专讬 '讬砖 诪驻专砖讬诐' 讛谞讝讻专 诪讬 讛讻专讬讞诐 诇讛讘讬谉 讻讱 砖诇讗 讘讬专专 讗诇讗 专拽 砖砖讛 专讘讜讗 讘诇讘讚, 讜谞讚讞拽讜 诇驻专砖 讚讘专讬 讛转谞讗 诪讛 砖讗诪专 谞诪爪讗 讜讻讜' 讜讛讬讛 诇驻专砖 讻诪讜 讗讜驻谉 砖讻转讘转讬 讚诇注讜诇诐 讘讬专专 砖讘注转 专讘讜讗 讜砖诪讜谞讛 讗诇驻讬诐 讜砖砖 诪讗讜转?
讜谞专讗讛 诇讬 讘住"讚 讚住讘专讬 讬砖 诪驻专砖讬诐 讚讜讞拽 诇驻专砖 砖讛讜爪专讱 诪砖讛 专讘讬谞讜 注"讛 诇诪谞讜转 讻诇 讻讱 讚讬讬谞讬诐 砖讛诐 砖讘注讛 专讘讜讗 讜砖诪讜谞讛 讗诇驻讬诐 讜讗驻讬诇讜 诇诪谞讜转 砖砖讛 专讘讜讗 讘诇讘讚 讛讜讗 讚讜讞拽 讜专讞讜拽 讻讬 讬砖 诇讛拽砖讜转 诇诪讛 讛讜爪专讱 讻诇 讻讱? 讗讘诇 讘诪住驻专 砖砖讛 专讘讜讗 讗祝 注诇 驻讬 讚诇讗 讛讜爪专讱 诇讻讱 讗讬讻讗 讟注诪讗 讗讞专讬谞讗 诇诪住驻专 讝讛 讻讚讬 诇讛讜专讜转 诇讚讬讬谞讬诐 砖讬讝讛专讜 诇讛讬讜转 拽讚讜砖讬诐 讚讻转讬讘 讛指注植砖执讉讬专执讬 讬执讛职讬侄讛 拽止旨讚侄砖讈 诇址讛殖' (讜讬拽专讗 讻讝, 诇讘) 讜诪住驻专 讝讛 讛讜讗 讗讞讚 诪注砖专讛 讻谉 讛诐 讬拽讚讬砖讜 注爪诪诐 诇诪爪讜转 讛讚讬谉 讜讛诪砖驻讟 讜讬住讘诇讜 注讜诇 爪讬讘讜专 讻讝讛 讗祝 注诇 驻讬 砖爪专讬讱 诇讛注讘讬专 讝诪谉 讛专讘讛 注诇 讝讗转.
讜讛谞讛 讘诪住驻专 讛讻诇诇讬 讚谞拽讬讟 转谞讗 讚讘专讬讬转讗 砖讛讜讗 砖讘注转 专讘讜讗 讜砖诪讜谞讛 讗诇驻讬诐 讜砖砖 诪讗讜转 谞专讗讛 诇讬 讘住"讚 诇专诪讜讝 专诪讝 谞讻讜谉 讻讬 诪住驻专 讛谞讝讻专 讛讜讗 专讗砖讬 转讬讘讜转 砖诐 砖讉址专志讗值砖讈 砖讛讜讗 专讗砖讬 转讬讘讜转 '砖砖 诪讗讜转 砖讘注转 专讘讜讗 砖砖讛 讗诇驻讬诐' 讜讬讚讜注 诪讛 砖讻转讘 讛专讘 拽讛讬诇转 讬注拽讘 讝"诇 讘砖诐 住讜讚讬 专讝讬讗 讙讘专讬讗诇 讛讜讗 讛住讜驻专 砖诇 诪注诇讛 讜讛讜讗 讛讚讬讬谉 诇驻谞讬 讻住讗 讛讻讘讜讚 讜讻诇 诪拽讜诐 砖谞讗诪专 '讘讗 诪诇讗讱 讜讞讘讟谉' 讛讜讗 讙讘专讬讗诇 砖讛讜讗 讛讚讬讬谉 注讚 讻讗谉 诇砖讜谞讜. 讜诇讻谉 讻讬讜谉 砖讛讜讗 讚讬讬谉 诇诪注诇讛 讛讜讗 谞爪讘 注诇 讛讚讬讬谞讬诐 诇诪讟讛 诇专讗讜转 讜诇驻拽讞 注诇 讛讚讬谉 讗砖专 讚谞讬谉 讻讬 诪住讟专讗 讚讬诇讬讛 讗讬谞讜谉 讜诇讻谉 谞专诪讝 讘诪住驻专 讛讻诇诇讬 讛谞讝讻专 砖诐 砖讉址专志讗值砖讈 讻诇讜诪专 砖诐 讘讘转讬 讚讬谞讬谉 诇诪讟讛 谞诪爪讗 砖专 讗砖 讛讜讗 讙讘专讬讗诇 砖讛讜讗 砖专 讛讗砖.
讜注讜讚 谞专讗讛 诇讬 讘住"讚 诇专诪讜讝 讘诪住驻专 讝讛 砖讛讜讗 住讬诪谉 砖诇讜 '讞讝讜' 讚讛讬讬谞讜 讝' 专讘讜讗 讞' 讗诇驻讬诐 讜讗"讜 诪讗讜转 砖诪讜专讛 诇讚讬讬谞讬诐 讘诪住驻专 讝讛 讜讗讜诪专 诇讛诐 讞讝讜 讻诪讜 诇职讻讜旨 讞植讝讜旨 诪执驻职注植诇讜止转 讛殖' (转讛诇讬诐 诪讜, 讟) 砖讛讜讗 专爪讜谞讜 诇讜诪专 专讗讜 讻谉 讗讜诪专 诇讛诐 专讗讜 讘注讬谉 讛砖讻诇 砖诇讻诐 砖诪讗 讚讬谉 诪专讜诪讛 讛讜讗 讜诇讗 转驻住拽讜 讛讚讬谉 注诇 诪砖诪注 讗讜讝谉 讘诇讘讚. 讙诐 讞讝讜 诇砖讜谉 谞讘讜讗讛 讻诪讜 讙讚 讛讞讜讝讛, 讞讝讜谉 讬砖注讬讛讜, 讻诇讜诪专 转讛讬讜 讞讜拽专讬诐 讜讚讜专砖讬诐 诇讙诇讜转 讛谞住转专 讻讗砖专 讛谞讘讬讗 诪讙诇讛 讛谞住转专讜转 讚注诇 讻讬讜爪讗 讘讝讛 讗诪专讜 '讞讻诐 注讚讬祝 诪谞讘讬讗'.





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

诪砖谞讛. 讻讛谉 讙讚讜诇 讚谉 讜讚谞讬谉 讗讜转讜 讜讻讜'.
讘注谞讬谉 诪讬谞讜讬 讻讛谉 讙讚讜诇
注讬讬谉 讘专诪讘"诐 (驻"讚 诪讛诇' 讻诇讬 讛诪拽讚砖 讛讟"讜) 讜讝"诇 讗讬谉 诪注诪讬讚讬谉 讻"讙 讗诇讗 讘"讚 砖诇 讗讞讚 讜砖讘注讬诐, 讜讗讬谉 诪讜砖讞讬谉 讗讜转讜 讗诇讗 讘讬讜诐 砖谞讗诪专 讘讬讜诐 讛诪砖讞 讗讜转讜 讜讻谉 讗诐 谞转专讘讛 讘讘讙讚讬诐 讘诇讘讚 讗讬谉 诪专讘讬谉 讗讜转讜 讗诇讗 讘讬讜诐, 讜讗讬谉 诪诪谞讬谉 砖谞讬 讻讛谞讬诐 讙讚讜诇讬诐 讻讗讞转 注讻"诇. 讜讛谞讛 诪拽讜专讜 砖诇 讛专诪讘"诐 讛讜讗 诪讛转讜住驻转讗 (驻"讙 住谞讛' 诪"讘) 讚讗讬转讗 砖讗讬谉 诪注诪讬讚讬谉 诪诇讱 讜讻讛"讙 讗诇讗 注驻"讬 讘"讚 砖诇 注"讗. 讜注讬讬谉 讘专诪讘"诐 (讘驻"讛 诪讛诇' 住谞讛讚专讬谉 讛"讗) 讜讝"诇 讗讬谉 诪注诪讬讚讬谉 诪诇讱 讗诇讗 注诇 驻讬 讘讬转 讚讬谉 砖诇 砖讘注讬诐 讜讗讞讚, 讜讗讬谉 注讜砖讬谉 住谞讛讚专讬 拽讟谞讛 诇讻诇 砖讘讟 讜砖讘讟 讜诇讻诇 注讬专 讜注讬专 讗诇讗 注诇 驻讬 讘讬转 讚讬谉 砖诇 砖讘注讬诐 讜讗讞讚, 讜讗讬谉 讚谞讬谉 诇讗 讗转 讛砖讘讟 砖讛讜讚讞 讻讜诇讜 讜诇讗 讗转 谞讘讬讗 讛砖拽专 讜诇讗 讗转 讻讛谉 讙讚讜诇 讘讚讬谞讬 谞驻砖讜转 讗诇讗 讘讘讬转 讚讬谉 讛讙讚讜诇, 讗讘诇 讚讬谞讬 诪诪讜谞讜转 [砖诇 讻讛谉 讙讚讜诇] 讘砖诇砖讛, 讜讻谉 讗讬谉 注讜砖讬谉 讝拽谉 诪诪专讗 讜诇讗 注讜砖讬谉 注讬专 讛谞讚讞转 讜诇讗 诪砖拽讬谉 讗转 讛住讜讟讛 讗诇讗 讘讘讬转 讚讬谉 讛讙讚讜诇, 讜讗讬谉 诪讜住讬驻讬谉 注诇 讛注讬专 讜注诇 讛注讝专讜转 讜诇讗 诪讜爪讬讗讬谉 诇诪诇讞诪转 讛专砖讜转 讜诇诪讚讬讚转 讛讞诇诇 讗诇讗 注诇 驻讬 讘讬转 讚讬谉 讛讙讚讜诇, 砖谞讗诪专 讻诇 讛讚讘专 讛讙讚讜诇 讬讘讬讗讜 讗诇讬讱 注讻"诇. 讜爪"注 讗诪讗讬 讛砖诪讬讟 讻讗谉 讛专诪讘"诐 讗转 讛讛诇讻讛 砖讗讬谉 诪诪谞讬谉 讻讛"讙 讗诇讗 注驻"讬 讘"讚 砖诇 注"讗.150
讜注讜讚 讬砖 诇讛注讬专 讚注讬讬谉 讘专诪讘"诐 (驻"讗 诪讛诇' 诪诇讻讬诐 讛"讙) 砖讻转讘 讜讝"诇 讗讬谉 诪注诪讬讚讬谉 诪诇讱 转讞讬诇讛 讗诇讗 注诇 驻讬 讘讬转 讚讬谉 砖诇 砖讘注讬诐 讝拽谞讬诐 讜注诇 驻讬 谞讘讬讗 讻讬讛讜砖注 砖诪讬谞讛讜 诪砖讛 讜讘讬转 讚讬谞讜 讜讻讜' 注讻"诇. 讜爪"讘 讘诪砖"讻 "讚讗讬谉 诪注诪讬讚讬谉 诪诇讱 转讞讬诇讛" 讗诇讗 注驻"讬 讘"讚 砖诇 注"讗 讚诇诪讛 诇讗 讻转讘 讻谉 谞诪讬 诇注谞讬谉 诪讬谞讜讬 讻讛谉 讙讚讜诇. 讜讬"诇 讚诪诇讱 讘谉 诪诇讱 讗讬谞讜 爪专讬讱 诪讬谞讜讬 注"讬 讛住谞讛讚专讬谉 诇讛讬讜转 诪诇讱, 讗诇讗 讚讬讜专砖 讗转 讛诪诇讜讻讛 讜诪转诪谞讛 诇诪诇讱 注"讬 讬专讜砖讛. 讜诪砖讜"讛 拽讬讬"诇 (讛讜专讬讜转 讚祝 讬讗:) 讚诪诇讱 讘谉 诪诇讱 诇讗 讘注讬 诪砖讬讞讛, 讚讞诇 诪讬谞讜讬讜 诇诪诇讱 诪讞诪转 讬专讜砖讛. 讜诇驻讬讻讱 专拽 讘转讞讬诇转 讛诪诇讜讻讛 爪专讬讱 诇诪谞讜转 诪诇讱 注驻"讬 讛住谞讛讚专讬谉, 讜讗讬诇讜 讘谞讜 讬讜专砖讜 讜谞注砖讛 诪诇讱 诪讚讬谉 讬专讜砖讛. 诪讗讬讚讱 谞专讗讛 讚讘讻讛"讙 诇讗 讞诇 诪讬谞讜讬 诇讻讛"讙 注"讬 讬专讜砖讛 讗诇讗 讘注讬谞谉 诪讬谞讜讬 诪讛住谞讛讚专讬谉 诇讛讬讜转 讻讛"讙, 讜讻诇 讻讛"讙 讘注讬 诪讬谞讜讬 讘驻谞讬 注爪诪讜. 讜讬专讜砖讛 诪讜注讬诇讛 专拽 诇注谞讬谉 砖讛讘谉 讬专砖 讗转 讛讝讻讜转 诇讛讬诪谞讜转 诇讻讛"讙, 讗讱 注爪诐 讛诪讬谞讜讬 讞诇 注"讬 诪讬谞讜讬 讚住谞讛讚专讬谉 讜讻诇 讻讛"讙 讘注讬 诪讬谞讜讬 讘驻谞"注.
讗诪谞诐 注讻"驻 诪讘讜讗专 讚诪讬谞讜讬 讻讛"讙 讘注讬 讘"讚 砖诇 注"讗, 讜爪"注 诇诪讛 讛砖诪讬讟 讛专诪讘"诐 讚讬谉 讝讛 讘讛诇' 住谞讛讚专讬谉. 讜讬"诇 讚讛讗 讚讘注讬谞谉 讘"讚 砖诇 注"讗 讘诪讬谞讜讬 讻讛"讙 讗讬谉 讝讛 诇注爪诐 讛诪讬谞讜讬, 讗诇讗 讚讘注讬谞谉 驻住拽 讜讛讜专讗讛 讚讛讱 讻讛谉 讛讜讗 诪讬讜讞住 讜讻砖专 诇注讘讜讚讛. 讚注讬讬谉 讘专诪讘"诐 (驻"讜 诪讛诇' 讘讬讗转 诪拽讚砖 讛讬"讗) 讜讝"诇 讘"讚 讛讙讚讜诇 讛讬讜 讬讜砖讘讬谉 讘诇砖讻转 讛讙讝讬转, 讜注讬拽专 诪注砖讬讛诐 讛转讚讬专 砖讛讬讜 讬讜砖讘讬谉 讜讚谞讬谉 讗转 讛讻讛讜谞讛 讜讘讜讚拽讬谉 讛讻讛谞讬诐 讘讬讜讞住讬谉 讜讘诪讜诪讬谉, 讻诇 讻讛谉 砖谞诪爪讗 驻住讜诇 讘讬讬讞讜住讜 诇讜讘砖 砖讞讜专讬诐 讜诪转注讟祝 砖讞讜专讬诐 讜讬讜爪讗 诪谉 讛注讝专讛, 讜讻诇 诪讬 砖谞诪爪讗 砖诇诐 讜讻砖专 诇讜讘砖 诇讘谞讬诐 讜谞讻谞住 讜诪砖诪砖 注诐 讗讞讬讜 讛讻讛谞讬诐 注讻"诇. 讜诪讘讜讗专 讚讘"讚 讛讙讚讜诇 诪讜专讬谉 讛讜专讗讛 讘转讜专转 讛讜专讗转 讗讬住讜专 讜讛讬转专 讚讻讛谉 讝讛 专讗讜讬 讜讻砖专 诇注讘讜讚讛. 讜讬"诇 讚讛讟注诐 讚讘注讬谞谉 驻住拽 讚讘"讚 讛讙讚讜诇 诇讝讛 讜诇讗 住讙讬 诇谉 讘驻住拽 诪砖讗专 讘"讚, 讛讜讗 诪砖讜诐 讚讗诐 砖讗专 讘"讚 讬讜专讜 砖讛讜讗 讻砖专 讬转讻谉 诇讘"讚 讗讞专 诇讛讜专讜转 诇讛讬驻讱 讚驻住讜诇 讛讜讗, 讜专拽 讗诐 讘"讚 讛讙讚讜诇 诪讜专讬谉 讚讻砖专 讚讗讝讬 讗"讗 诇讘"讚 讗讞专 诇讞诇讜拽 注诇讬讛诐 讞诇 讛讜专讗讛 诪讜讞诇讟转 讚讛讜讬 讻砖专 诇注讘讜讚讛. 讜诇驻讬"讝 谞专讗讛 砖讗讬谉 爪专讬讻讬诐 讘"讚 讛讙讚讜诇 诇注爪诐 讛诪讬谞讜讬 诇讛讬讜转 讻讛"讙, 讗诇讗 讚讘注讬谞谉 专砖讜转 讘"讚 讜讛讜专讗转 讘"讚 讚讛讜讬 讻砖专 诇注讘讜讚讛 讻讚讬 砖讛诪讬谞讜讬 讬讛讬讛 讞诇. 讜讬"诇 讚诪砖讜"讛 讛砖诪讬讟 讛专诪讘"诐 讘讛诇' 住谞讛讚专讬谉 讚讘注讬谞谉 注"讗 诇诪讬谞讜讬 讻讛"讙, 讚讘讛诇' 住谞讛讚专讬谉 讛专诪讘"诐 专拽 诪讘讬讗 讗转 讛讚讬谞讬诐 讚讘注讬谞谉 诇讛讜 住谞讛讚专讬谉 讘注爪诐 讞诇讜转诐, 讜住"诇 讚砖讗谞讬 诪讬谞讜讬 诪诇讱 诪诪讬谞讜讬 讻讛"讙, 讚讘诪诇讱 讘注讬谞谉 讘"讚 砖诇 注"讗 诇注爪诐 讛诪讬谞讜讬, 讜诪砖讜"讛 讛讘讬讗 讛专诪讘"诐 讗转 讛讚讬谉 (讘驻"讛 诪讛诇' 住谞讛讚专讬谉 讛"讗) 砖讗讬谉 诪注诪讬讚讬谉 诪诇讱 讗诇讗 注诇 驻讬 讘讬转 讚讬谉 砖诇 砖讘注讬诐 讜讗讞讚, 讘讬讞讚 注诐 砖讗专 讛讛诇讻讜转 讚讘注讬谞谉 诇讛讜 住谞讛讚专讬谉 讛讙讚讜诇. 诪砖讗"讻 诪讬谞讜讬 讻讛"讙 讗"爪 讘"讚 砖诇 注"讗 诇注爪诐 讛诪讬谞讜讬 诇讛讬讜转 讻讛"讙, 讗诇讗 爪专讬讱 专砖讜转 讘"讚 讛讙讚讜诇 讚讛讜讬 讻讛谉 讛讻砖专 诇注讘讜讚讛.
讜讝讛 讚讜诪讛 诇讚讬谉 拽讚讜砖 讛讞讚砖 讚讙"讻 讛砖诪讬讟讜 讛专诪讘"诐 讘讛诇' 住谞讛讚专讬谉, 讚讘拽讚讛"讞 谞诪讬 讗讬谉 讘"讚 讛讙讚讜诇 注讜砖讬谉 讗转 注爪诐 诪注砖讛 讛拽讬讚讜砖 讗诇讗 讚讘注讬 专砖讜转诐 讻讚讬 砖讬讞讜诇 诪注砖讛 讛拽讬讚讜砖, 讜诪讗讞专 讚讚讬谉 讘"讚 讛讙讚讜诇 讗讬谞讜 讗诇讗 讘转讜专转 谞转讬谞转 专砖讜转 讙专讬讚讗 诇讗 讛讘讬讗讜 讛专诪讘"诐 讘驻"讛 诪讛诇' 住谞讛讚专讬谉 讘讛讚讬 砖讗专 讛诇讻讜转 砖讟注讜谞讬诐 讘"讚 讛讙讚讜诇 讘注爪诐 讚讬谞诐.
讗诪谞诐 诇讻讗讜专讛 讬砖 诇讛拽砖讜转 注"讝 讚讘讬专讜砖诇诪讬 (讛讜讘讗 讘转讜住' 讬讜诪讗 讬讘. 讚"讛 讻讛谉 讙讚讜诇) 讗讬转讗 讚讻讛"讙 诪转诪谞讛 讘驻讛 讜诪住转诇拽 讘驻讛, 讜讘驻砖讟讜转 诪砖诪注 讚讞诇 诪讬谞讜讬 注驻"讬 讛住谞讛讚专讬谉 讛讙讚讜诇. 讜注讬讬谉 讘转讜住' 讘讬讜诪讗 (讚祝 讬讘: 讚"讛 讻讛谉 讙讚讜诇) 讚诪砖诪注 讚诪转诪谞讛 诇讻讛"讙 注驻"讬 讛诪诇讱 讜讗讞讬讜 讛讻讛谞讬诐. 讗诪谞诐 诪住转讬诪转 讚讘专讬 讛专诪讘"诐 讘讛诇' 讻诇讬 讛诪拽讚砖 诪砖诪注 讚住"诇 砖谞转诪谞讛 诇讻讛"讙 注驻"讬 讘"讚 讛讙讚讜诇, 讜诪砖诪注 讚讘注讬谞谉 讘"讚 讛讙讚讜诇 诇注爪诐 讛诪讬谞讜讬 讜诇讗 专拽 讘转讜专转 谞转讬谞转 专砖讜转 讜讛讜专讗讛 讚专讗讜讬 诇注讘讜讚讛, 讜爪"注.
讜讛谞讛 讘讬专讜砖诇诪讬 诪讘讜讗专 讚讻讛"讙 诪转诪谞讛 讘驻讛 讜诪住转诇拽 讘驻讛, 讜爪"注 讘讚讘专讬 讛讬专讜砖诇诪讬 诪讛讗 讚转谞谉 (谞讝讬专 诪讝.) 讚讻讛"讙 讗诇 讬讟诪讗 诇诪转 诪爪讜讛 讚拽讚讜砖转讜 拽讚讜砖转 注讜诇诐, 讜诪砖诪注 讚讻讬讜谉 砖谞转诪谞讛 诇讗 驻拽注 诪讬谞讬讛 拽讚讜砖讛 诇注讜诇诐, 讜讗讬谞讜 诪住转诇拽 讘驻讛. 讜讘住讜讙讬讗 讘讬讜诪讗 讗讬转讗 "讗讬专注 讘讜 驻住讜诇 讜诪讬谞讜 讗讞专 转讞转讬讜 讜讻讜' 专讗砖讜谉 讞讜讝专 诇注讘讜讚转讜 砖谞讬 讗讬谞讜 专讗讜讬 诇讗 诇讻讛"讙 讜诇讗 诇讻讛谉 讛讚讬讜讟 讻讛谉 讙讚讜诇 诪砖讜诐 讗讬讘讛 讻讛谉 讛讚讬讜讟 诪砖讜诐 讚诪注诇讬谉 讘拽讚砖 讜讗讬谉 诪讜专讬讚讬谉" 讜诪砖诪注 讚讗讬谞讜 诪住转诇拽 诪拽讚讜砖转讜 专拽 诪讟注诐 讚诪注诇讬谉 讘拽讚砖 讜讗讬谉 诪讜专讬讚讬谉 讚讬砖 讗讬住讜专 诇讛讜专讬讚讜 诪拽讚讜砖转讜 讗讱 诪爪讚 注爪诐 讛诪讬谞讜讬 讬"诇 讚讬转讻谉 诇讘讟诇 讜诇住诇拽 讗转 讛诪讬谞讜讬 讜讻讚讘专讬 讛讬专讜砖诇诪讬 讚讻讛"讙 诪住转诇拽 讘驻讛, 讜爪"注 讘住转讬专转 讛住讜讙讬讜转.151
讜转讬专抓 讛讙专"讞 讝爪"诇 讚讬砖 讘' 讚讬谞讬诐 讘讻讛"讙: 讗) 讚讬谉 拽讚讜砖转 讻讛"讙 砖讞诇 诪讞诪转 砖谞转拽讚砖 讜谞诪砖讞 讘砖诪谉 讛诪砖讞讛, 讘) 讞诇讜转 讚讬谉 诪讬谞讜讬 讘驻讛 讚讞诇 讘讜 讞诇讜转 砖诐 讻讛谉 讙讚讜诇 诪砖讜诐 砖谞转诪谞讛 诇讛讬讜转 讻讛"讙. 讜讚讬谉 拽讚讜砖转 讻讛"讙 讜讞诇讜转 砖诐 诪讬谞讜讬 诇讻讛"讙 讞诇讜拽讬诐 诪讛讚讚讬, 讚讞诇讜转 拽讚讜砖转 讻讛"讙 讛讜讬 拽讚讜砖讛 注讜诇诪讬转 诪讻讬讜谉 砖讞诇讛 注"讬 诪砖讬讞讛 讘砖诪谉 讛诪砖讞讛, 讜讚讜诪讛 诇讚讬谉 拽讚讜砖转 讻诇讬 砖专转 讚诪讗讞专 砖谞诪砖讞讜 讞诇 讘讛诐 拽讚讜砖转 讛讙讜祝 诇注讜诇诐 讜讗讬谉 诇讛谉 驻讚讬讜谉, 讜讛"讛 讚讞诇讜转 拽讚讜砖转 讻讛"讙 讚讞诇讛 注"讬 诪砖讬讞讛 讘砖诪谉 讛诪砖讞讛 讛讜讬 拽讚讜砖讛 诇注讜诇诐. 诪砖讗"讻 讞诇讜转 砖诐 讻讛"讙 砖讞诇 注"讬 诪讬谞讜讬 讬讻讜诇 诇讛转讘讟诇, 讚注诇 诪讬谞讜讬 砖讬讬讱 讘讬讟讜诇 讜住讬诇讜拽, 讜谞专讗讛 讚讝讜讛讬 讻讜讜谞转 讛讬专讜砖诇诪讬 "讚讻讛"讙 砖谞转诪谞讛 讘驻讛 讬讻讜诇 诇讛住转诇拽 讘驻讛". 讜诪讘讜讗专 讚讞诇讜拽 讚讬谉 拽讚讜砖转 讻讛"讙 讚讛讜讬 拽讚讜砖讛 诇注讜诇诐 讜讗讬谞讛 讬讻讜诇讛 诇讛转讘讟诇 诪讚讬谉 诪讬谞讜讬 讜讞诇讜转 砖诐 讻讛谉 讙讚讜诇 砖讞诇 讘讙讘专讗 砖诇 讛讻讛"讙, 讚讬讻讜诇讛 诇讛转讘讟诇. 讜谞专讗讛 讚讘讻讛谉 诪砖讜讞 砖注讘专 讗讬谉 诇讜 讞诇讜转 砖诐 诪讬谞讜讬 诇讻讛"讙 讗讜诇诐 讞诇讜转 拽讚讜砖转 讻讛"讙 诇讗 驻拽注 诪诪谞讜 诪讗讞专 砖谞诪砖讞 讘砖诪谉 讛诪砖讞讛152. 讜诇注谞讬谉 讟讜诪讗转 拽专讜讘讬诐 讬住讜讚 讛讚讬谉 转诇讜讬 讘讞诇讜转 拽讚讜砖转 讻讛"讙 讜讗祝 诪砖讜讞 砖注讘专 讗讬谞讜 讬讻讜诇 诇讬讟诪讗 诇拽专讜讘讬诐 讚讞诇 讘讬讛 拽讚讜砖转 讻讛"讙 讚讛讜讬 拽讚讜砖讛 注讜诇诪讬转, 讜诇讻谉 讘住讜讙讬讗 讚谞讝讬专 讚诪讬讬专讬 诇注谞讬谉 讟讜诪讗讛 诇诪转 讗讬转讗 讚讻讛"讙 讗诇 讬讟诪讗 讗祝 诇诪转 诪爪讜讛 讚拽讚讜砖转讜 拽讚讜砖转 注讜诇诐. 诪砖讗"讻 讚讬谉 诇讘讬砖转 讞' 讘讙讚讬诐 讚讻讛"讙 转诇讜讬 讘讞诇讜转 讚讬谉 诪讬谞讜讬 诇讻讛"讙, 讜诪砖讜讞 砖注讘专 讚讘讟诇 讛诪讬谞讜讬 诇讻讛"讙 讗讬谞讜 讬讻讜诇 诇诇讘讜砖 讞' 讘讙讚讬诐 讜讗讬谞讜 诪砖转诪砖 讘讚' 讘讙讚讬诐 诪砖讜诐 讚诪注诇讬谉 讘拽讚砖 讜讗讬谉 诪讜专讬讚讬谉. 讜讛住讬诪谉 诇讚注转 讗讬讝讛 讚讬谞讬诐 转诇讜讬讬诐 讘拽讚讜砖转 讻讛"讙 讜讗讬讝讛 讚讬谞讬诐 转诇讜讬讬诐 讘讞诇讜转 砖诐 诪讬谞讜讬 讚讻讛"讙 讛讜讗 诪讚讬谉 讻讛谉 诪砖讜讞 诪诇讞诪讛, 讚讞诇 注诇讬讜 讞诇讜转 拽讚讜砖转 讻讛"讙 诪讗讞专 砖谞诪砖讞 讘砖诪谉 讛诪砖讞讛 讗讘诇 讗讬谞讜 诪诪讜谞讛 诇讛讬讜转 讻讛"讙 讜讗讬谉 讘讜 讞诇讜转 砖诐 讻讛"讙, 讜讚讬谞讜 砖讗住讜专 诇讛讟诪讗讜转 诇拽专讜讘讬诐 讜诪砖诪砖 讘讚' 讘讙讚讬诐 (注讬讬谉 讘讙诪' 讛讜专讬讜转 讚祝 讬讘:). 讜讞讝讬谞谉 讚讚讬谉 讟讜诪讗转 拽专讜讘讬诐 转诇讜讬 讘讞诇讜转 拽讚讜砖转 讻讛"讙 讜讗讬诇讜 讚讬谉 讞' 讘讙讚讬诐 转诇讜讬 讘讞诇讜转 讚讬谉 诪讬谞讜讬.153
讜注讬讬谉 讘专诪讘"谉 注讛"转 (讜讬拽专讗 讬:讜) 砖讻转讘 诇讙讘讬 讘谞讬 讗讛专谉 砖诇讗 谞讟诪讗讜 诇讗讞讬讛诐 砖诪转讜 讜讝"诇 讗注"驻 砖讛诐 讻讛谞讬诐 讛讚讬讜讟讬诐 注砖讛 讚讬谞诐 讘讬诪讬 讛诪讬诇讜讗讬诐 讻讚讬谉 诪砖讜讞 诪诇讞诪讛 砖讛讜讗 讗讬谞讜 驻讜专注 讜讗讬谞讜 驻讜专诐 讜诇讗 诪讬讟诪讗 诇拽专讜讘讬诐 讻讻讛谉 讙讚讜诇 讗讘诇 讗讬谞讜 诪拽专讬讘 讗讜谞谉 讜讻讜' 讜讗驻砖专 砖讬讛讬讛 讝讛 讻诇 讬诪讬讛诐 讘讗诇注讝专 讜讗讬转诪专, 砖讬讛讬讛 讚讬谞诐 讻诪砖讜讞 诪诇讞诪讛 讘注讘讜专 砖谞诪砖讞讜 讘砖诪谉 讛诪砖讞讛 注讻"诇. 讜谞专讗讛 诇讘讗专 讚讘专讬讜 注驻讬"讚 讛讙专"讞 讝爪"诇 砖讻讬讜谉 砖讗诇注讝专 讜讗讬转诪专 讘谞讬 讗讛专谉 谞诪砖讞讜 讘砖诪谉 讛诪砖讞讛 讞诇 注诇讬讛诐 拽讚讜砖转 讻讛"讙 讜诇讻谉 谞讗住专讜 诪诇讬讟诪讗 诇拽专讜讘讬讛诐 讛诪转讬诐 讗祝 注"驻 讚诇讗 谞转诪谞讜 诇讻讛"讙 讜讞诇讜转 砖诪诐 讛讬讜 讻讛谉 讛讚讬讜讟, 诪"诪 谞讗住专讜 诇讬讟诪讗 诇谞讚讘 讜讗讘讬讛讜 诪讞诪转 砖谞转拽讚砖讜 讘砖诪谉 讛诪砖讞讛 讜讞诇讛 讘讛诐 讞诇讜转 拽讚讜砖转 讻讛谉 讙讚讜诇. 讜谞专讗讛 讚讻注讬谉 讝讛 讛讬讗 砖讬讟转 讛专讗讘"讚 (驻"讘 诪讛诇' 讘讬讗转 诪拽讚砖 讛"讛) 讚讗讬住讜专 诪谉 讛诪拽讚砖 诇讗 讬爪讗 讞诇 讚讜拽讗 讘讻讛谉 砖谞诪砖讞 讜诇讗 讘诪讬谞讜讬 讻讛"讙.
诪砖谞讛. 诪转 诇讜 诪转 讗讬谞讜 讬讜爪讗 讗讞专 讛诪讟讛 讗诇讗 讛谉 谞讻住讬谉 讜讛讜讗 谞讙诇讛 讛谉 谞讙诇讬谉 讜讛讜讗 谞讻住讛 讜讬讜爪讗 注诪讛谉 注讚 驻转讞 砖注专 讛注讬专 讚讘专讬 专讘讬 诪讗讬专, 专讘讬 讬讛讜讚讛 讗讜诪专 讗讬谞讜 讬讜爪讗 诪谉 讛诪拽讚砖 诪砖讜诐 砖谞讗诪专 讜诪谉 讛诪拽讚砖 诇讗 讬爪讗.
讜谞专讗讛 讚诪讘讜讗专 讘诪砖谞讛 讚讬砖 讗讬住讜专 诪住讜讬诐 诇讻讛"讙 诇讛转注住拽 讘诇讜讜讬转 讛诪转 讜讗驻讬诇讜 讗诐 讗讬谞讜 诪讟诪讗 讗转 注爪诪讜, 讜专"诪 讜专"讬 谞讞诇拽讜 诪讛 谞讞砖讘 讛转注住拽讜转 注诐 讛诪转, 讚诇专"诪 专拽 讗诐 专讜讗讛 讗转 讛诪转 讞砖讬讘 诪转注住拽 注诐 讛诪转 讗讘诇 讗诐 讗讬谞讜 专讜讗讛 讗转 讛诪转 诪讜转专 讚诇讗 讞砖讬讘 诪转注住拽 注诐 讛诪转 讜讗驻讬诇讜 讗诐 讛讜讗 诪诇讜讜讛 讗转 讛诪转. 诪砖讗"讻 讗诇讬讘讗 讚专' 讬讛讜讚讛 诇讜讬讬转 讛诪转 讗驻讬诇讜 讗诐 讗讬谞讜 专讜讗讛 讗转 讛诪转 讗住讜专讛 讚讞砖讬讘 讛转注住拽讜转 注诐 讛诪转, 讚讻讬讜谉 砖讬爪讗 诪谉 讛诪拽讚砖 诇爪讜专讱 讛诪转 讛讜讬 诪转注住拽 注诐 讛诪转 讗注"驻 砖讗讬谞讜 诪讟诪讗 诇诪转 讜讗住讜专 诪砖讜诐 讛诇讗讜 讚讜诪谉 讛诪拽讚砖 诇讗 讬爪讗. 讜注讬讬谉 讘住讜讙讬讗 诇拽诪谉 讚祝 讬讟. 讚专"诪 住讜讘专 讚讻讬讜谉 讚讗讬转 诇讬讛 讛讬讻专讗 诇讗 讗转讬 诇诪讬谞讙注 讜讗讬诇讜 专"讬 住"诇 讚讗讙讘 诪专专讬讛 讚讬诇诪讗 诪讬拽专讬 讜讗转讬 讜谞讙注, 讜诪砖诪注 讚讬住讜讚 讛讗讬住讜专 讛讜讗 诪讚专讘谞谉 诪砖讜诐 讞砖砖讗 讚讬诇诪讗 讗转讬 诇诪讬谞讙注. 讗讜诇诐 讬转讻谉 诇讜诪专 讚讗讬谉 讝讛 讗讬住讜专 讚专讘谞谉 讗诇讗 讚讬谉 讚讗讜专讬讬转讗 讚谞讗住专讛 讛转注住拽讜转 砖转转讻谉 砖讬讘讬讗 诇讬讚讬 讟讜诪讗讛, 讜谞讞诇拽讜 专"诪 讜专"讬 讗讬讝讛 讛转注住拽讜转 诪讘讬讗讛 诇讬讚讬 讟讜诪讗讛 讚谞讗住专讛 诪讛"转.
讜讛谞讛 讘谞讜讙注 诇诇讗讜 讚"讜诪谉 讛诪拽讚砖 诇讗 讬爪讗" 讻转讘 讛专诪讘"诐 (讘住驻专 讛诪爪讜讜转 诇专诪讘"诐 诪爪讜转 诇讗 转注砖讛 拽住"讛) 讜讝"诇 讜讛诪爪讜讛 讛拽住"讛 讛讬讗 砖讛讝讛讬专 讛讻讛谞讬诐 砖诇讗 诇爪讗转 诪谉 讛诪拽讚砖 讘砖注转 注讘讜讚讛, 讜讛讜讗 讗诪专讜 讬转' (砖诪讬谞讬 讬) 讜诪驻转讞 讗讛诇 诪讜注讚 诇讗 转爪讗讜 驻谉 转诪讜转讜. 讜谞讻驻诇讛 讗讝讛专讛 讝讗转 讙诐 讻谉 讘讻讛谉 讙讚讜诇 讜讗诪专 (专"驻 讗诪讜专) 讜诪谉 讛诪拽讚砖 诇讗 讬爪讗. 讜诇砖讜谉 住驻专讗 讜诪驻转讞 讗讛诇 诪讜注讚 讬讻讜诇 讘砖注转 注讘讜讚讛 讜砖诇讗 讘砖注转 注讘讜讚讛 转诇诪讜讚 诇讜诪专 讜诪谉 讛诪拽讚砖 诇讗 讬爪讗 讜诇讗 讬讞诇诇 讛讜讬 讗讜诪专 讘砖注转 讛注讘讜讚讛, 讻讬 砖诪谉 诪砖讞转 讛' 注诇讬讻诐 讗讬谉 诇讬 讗诇讗 讗讛专谉 讜讘谞讬讜 砖谞诪砖讞讜 讘砖诪谉 讛诪砖讞讛 砖讗诐 讬爪讗讜 讘砖注转 讛注讘讜讚讛 讞讬讬讘讬谉 诪讬转讛, 诪谞讬谉 诇讻诇 讛讻讛谞讬诐 砖讘讻诇 讛讚讜专讜转 转诇诪讜讚 诇讜诪专 讻讬 砖诪谉 诪砖讞转 讛' 注诇讬讻诐. 讜讚注 砖讬砖 讘讻讛谉 讙讚讜诇 转讜住驻转 砖讛讜讗 诇讗 讬诇讜讛 诪转讜. 讜讝讛 讛讜讗 驻砖讟 讛讻转讜讘 讘讗诪专讜 讜诪谉 讛诪拽讚砖 诇讗 讬爪讗. 讜讻讘专 讛转讘讗专 讘砖谞讬 诪住谞讛讚专讬谉 (讬讞.) 砖讛讜讗 讗诐 诪转 诇讜 诪转 讗讬谞讜 讬讜爪讗 讗讞专 讛诪讟讛 讜讛讘讬讗讜 专讗讬讛 注诇 讝讛 诪讗诪专讜 讜诪谉 讛诪拽讚砖 诇讗 讬爪讗 讜讻讜' 注讻"诇. 讜谞专讗讛 讚讗诇讬讘讗 讚讛专诪讘"诐 讬砖 讗讬住讜专 诇讻讛谞讬诐 诇爪讗转 诪谉 讛诪拽讚砖 讘砖注转 注讘讜讚讛 诪驻谞讬 砖诪谞讬讞 讗转 讛注讘讜讚讛, 讜讬砖 注讜讚 讗讬住讜专 诪讬讜讞讚 讛谞诇诪讚 诪讛讱 拽专讗 讚讗住讜专 诇讻讛"讙 诇诇讜转 讗转 诪转讜, 讜诪讘讜讗专 讚住"诇 讚讛讗讬住讜专 诇讻讛"讙 诇诇讜转 讗转 诪转讜 讛讜讗 讚讬谉 诪讚讗讜专讬讬转讗. 讜讬"诇 讚讗诇讬讘讗 讚讛专诪讘"诐 讛讗 讚诪讘讜讗专 讘讙诪' (讚祝 讬讟.) 讚讛讗讬住讜专 诇讻讛"讙 诇讛转注住拽 讘诇讜讜讬转 讛诪转 讛讜讗 诪砖讜诐 讞砖砖 砖诪讗 讬讟诪讗 讗讬谞讜 讙讝讬专讛 诪讚专讘谞谉 讗诇讗 讚讬谉 诪讚讗讜专讬讬转讗, 讚诪讚讗讜专讬讬转讗 谞讗住专 诇讻讛"讙 诇讛转注住拽 讘诇讜讜讬转 讛诪转 讻讬 讛讛转注住拽讜转 讘诇讜讬讬转 讛诪转 诪讘讬讗讛 诇讬讚讬 讟讜诪讗讛, 讜专"诪 讜专"讬 谞讞诇拽讜 讘砖讬注讜专 讛讛转注住拽讜转 讚诪讘讬讗 诇讬讚讬 讟讜诪讗讛. 讗诪谞诐 讬注讜讬讬谉 讘专诪讘"谉 (讘讛砖讙讜转讬讜 诇住驻讛"诪 诪诇"转 拽住"讛 讜讘砖讜专砖 讛') 讚住"诇 讚讗讬住讜专 讛转注住拽讜转 讘诇讜讬讬转 讛诪转 讛讜讬 讗讬住讜专 诪讚专讘谞谉 讜拽专讗 讗住诪讻转讗 讘注诇诪讗 讛讜讗 讜讻驻砖讟讜转 讛住讜讙讬讗 诇拽诪谉 讘讚祝 (讬讟.).
讜注讬讬谉 讘专诪讘"诐 (驻"讘 诪讛诇' 讘讬讗转 诪拽讚砖 讛"讛) 讜讝"诇 讻讛谉 砖讬爪讗 诪谉 讛诪拽讚砖 讘砖注转 讛注讘讜讚讛 讘诇讘讚 讞讬讬讘 诪讬转讛 讘讬谉 讻讛谉 讙讚讜诇 讘讬谉 讻讛谉 讛讚讬讜讟 砖谞讗诪专 讜诪驻转讞 讗讛诇 诪讜注讚 诇讗 转爪讗讜 驻谉 转诪讜转讜, 讻诇讜诪专 诇讗 转谞讬讞讜 注讘讜讚讛 讜转爪讗讜 诪讘讜讛诇讬诐 讜讚讞讜驻讬诐 诪驻谞讬 讙讝讬专讛 讝讜, 讜讻谉 讝讛 砖谞讗诪专 讘讻讛谉 讙讚讜诇 讜诪谉 讛诪拽讚砖 诇讗 讬爪讗 讗讬谞讜 讗诇讗 讘砖注转 讛注讘讜讚讛 讘诇讘讚 砖诇讗 讬谞讬讞 注讘讜讚转讜 讜讬爪讗 注讻"诇. 讜讛砖讬讙 注诇讬讜 讛专讗讘"讚 讜讝"诇 讘讬谉 讻讛谉 讛讚讬讜讟. 讗"讗 转讬诪讛 讙讚讜诇 讛讜讗 讝讛 砖诇讗 谞讗诪专 讗讜转讜 驻住讜拽 讗诇讗 诇讗讜转讛 砖注讛 讘砖讘讬诇 砖谞诪砖讞讜 讘谞讬讜 讜诪讛 砖讗诪专讜 讘转讜专转 讻讛谞讬诐 诪谞讬谉 诇讻讛谞讬诐 砖讘讻诇 讛讚讜专讜转 诇讻讛谞讬诐 讛讙讚讜诇讬诐 砖讘讻诇 讛讚讜专讜转 拽讗诪专 砖讛专讬 砖诪谉 诪砖讞转 拽讚砖 讛讜讗 诪专讘讛 讗讜转诐 注讻"诇. 讜谞专讗讛 讚砖讬讟转 讛专讗讘"讚 讛讬讗 讚讛讗讬住讜专 诇爪讗转 诪谉 讛诪拽讚砖 讜诇讛谞讬讞 讗转 讛注讘讜讚讛 讛讜讗 专拽 讘讻讛谉 讙讚讜诇 讜诇讗 讘讻讛谉 讛讚讬讜讟 讜诪讛 砖谞讗住专讜 讘谞讬 讗讛专谉 诪诇讛谞讬讞 注讘讜讚转诐 讜诇爪讗转 讛诪拽讚砖 讘讬诪讬 讛诪讬诇讜讗讬诐 讚讻转讬讘 (讜讬拽专讗 讞:诇"讙) "讜诪驻转讞 讗讜讛诇 诪讜注讚 诇讗 转爪讗讜 砖讘注转 讬诪讬诐" 讛讬讬谞讜 诪砖讜诐 砖谞诪砖讞讜 讘砖诪谉 讛诪砖讞讛, 讜讗讬谞讛 诇讚讜专讜转 讗诇讗 诇讗讜转讛 砖注讛 讘诇讘讚. 讜诪讘讜讗专 诪讚讘专讬 讛专讗讘"讚 讚讛讗讬住讜专 诇讛谞讬讞 讛注讘讜讚讛 转诇讜讬 讘诪砖讬讞讛 讘砖诪谉 讛诪砖讞讛. 讜讬"诇 讚讛讘讬讗讜专 讘讝讛 讻诪砖"谞 诇注讬诇 讘砖诐 诪专谉 讛讙专"讞 讝爪"诇 讚讻讛谉 砖谞诪砖讞 讘砖诪谉 讛诪砖讞讛 讞诇 讘讬讛 讞诇讜转 拽讚讜砖转 讻讛"讙, 讜讬住讜讚 讛讗讬住讜专 诇讛谞讬讞 讗转 讛注讘讜讚讛 讞诇 讘诪讬 砖谞转拽讚砖 讘拽讚讜砖转 讻讛"讙. 讜诇讻谉 讗祝 讘讘谞讬 讗讛专谉 讞诇 讗讬住讜专 讝讛 诪讻讬讜谉 讚谞诪砖讞讜 讘砖诪谉 讛诪砖讞讛.
诪砖谞讛. 讜讻砖讛讜讗 诪谞讞诐 讗讞专讬诐 讚专讱 讻诇 讛注诐 注讜讘专讬谉 讘讝讛 讗讞专 讝讛 讜讛诪诪讜谞讛 诪诪爪注讜 讘讬谞讜 诇讘讬谉 讛注诐 讜讻砖讛讜讗 诪转谞讞诐 诪讗讞专讬诐 讻诇 讛注诐 讗讜诪专讬诐 诇讜 讗谞讜 讻驻专转讱 讜讛讜讗 讗讜诪专 诇讛谉 转转讘专讻讜 诪谉 讛砖诪讬诐 讜讻砖诪讘专讬谉 讗讜转讜 讻诇 讛注诐 诪住讜讘讬谉 注诇 讛讗专抓 讜讛讜讗 诪讬住讘 注诇 讛住驻住诇.
诇驻讜诐 专讬讛讟讗 诪讘讜讗专 讚讻讛"讙 谞讜讛讙 讻诇 讚讬谞讬 讗讘讬诇讜转, 讜讻谉 讻转讘 讛专诪讘"诐 (驻"讝 诪讛诇' 讗讘诇 讛"讜) 讜讝"诇 讻讛谉 讙讚讜诇 讞讬讬讘 讘讻诇 讚讘专讬 讗讘讬诇讜转, 讜讻讜' 注讻"诇. 讗诪谞诐 注讬讬谉 讘讙诪' 诪讜"拽 (讚祝 讬讚:) 讚讻讛"讙 讘讻诇 讛砖谞讛 讻专讙诇 诇讻讜诇讬 注诇诪讗 讚诪讬 讻诇讜诪专 讚讻讬 讛讬讻讬 讚讘专讙诇 诇讬讻讗 讗讘讬诇讜转 诇讻讜"注 讛"谞 诇讻讛"讙 讘讻诇 讛砖谞讛, 讜诪砖诪注 讚诇讬讻讗 讗讘讬诇讜转 讻诇诇 诇讻讛"讙, 讜爪"注 讘住转讬专转 讛住讜讙讬讜转154.
讜谞专讗讛 讚讬砖 诇讞诇拽 讘讬谉 谞讬讛讜讙讬 讗讘讬诇讜转 讜讞诇讜转 砖诐 讗讘诇 讘讙讘专讗, 讚讗注"驻 砖诇驻讬 讛住讜讙讬讗 讘诪讜"拽 讗讬谉 讻讛"讙 谞讜讛讙 谞讬讛讜讙讬 讗讘讬诇讜转 诪"诪 讞诇 注诇讬讜 讞诇讜转 砖诐 讗讘诇 讘讙讘专讗. 讜讬"诇 讚讛讚讬谞讬诐 砖讘诪砖谞转谞讜 讻讙讜谉 住注讜讚转 讛讘专讗讛 讜谞讬讞讜诐 讗讘诇讬诐 转诇讜讬讬诐 讘讞诇讜转 砖诐 讗讘诇 讘讙讘专讗 讜讗讬谞诐 谞讞砖讘讬诐 讻谞讬讛讜讙讬 讗讘讬诇讜转. 讜讬"诇 讚讗注"驻 砖讗讬谉 讻讛"讙 谞讜讛讙 谞讬讛讜讙讬 讗讘讬诇讜转 诪"诪 诪讘专讬谉 讗讜转讜 讜诪谞讞诪讬谉 讗讜转讜 诪讻讬讜谉 讚讞诇 讘讜 讞诇讜转 砖诐 讗讘诇 讘讙讘专讗. 讜讻注讬谉 讝讛 讬"诇 讘讬砖专讗诇 讘专讙诇 讚讗注"驻 砖讗讬谉 讘讜 谞讬讛讜讙讬 讗讘讬诇讜转 诪"诪 诪谞讞诪讬谉 讗讜转讜, 讜讻讚诪讘讜讗专 讘诪讜"拽 (讚祝 讬讟:) 讜讘转讜住' (砖诐 讚祝 讻. 讚"讛 砖讻讘专). 讜谞专讗讛 讚讘专讙诇 讞诇 讞诇讜转 砖诐 讗讘诇 讗讱 讗讬谉 谞讬讛讜讙讬 讗讘讬诇讜转 谞讜讛讙讬诐 讘专讙诇. 讜讚讬谉 谞讬讞讜诐 讗讘诇讬诐 转诇讜讬 讘讞诇讜转 砖诐 讗讘诇 讘讙讘专讗. 讜注讜讚 讬砖 专讗讬讛 讚讞诇 讞诇讜转 砖诐 讗讘诇 讘讙讘专讗 讚讻讛"讙 诪讛讗 讚讻讛"讙 注讜讘讚 讻砖讛讜讗 讗讜谞谉, 讜诪"诪 讗住讜专 讘讗讻讬诇转 拽讚砖讬诐. 讜诇讻讗讜专讛 讛讟注诐 讘讝讛 诪砖讜诐 讚讞诇 注诇讬讜 讞诇讜转 砖诐 讗讜谞谉 讗诇讗 讚讞诇 讛讬转专 诪讬讜讞讚 诇注讘讜讚 讻砖讛讜讗 讗讜谞谉. 讜诇讻讗讜专讛 讻讬 讛讬讻讬 讚讞诇 讘讬讛 砖诐 讗讜谞谉 讛"讛 讚讞诇 讘讬讛 讞诇讜转 砖诐 讗讘诇 讘讙讘专讗 讗注"驻 砖讗讬谞讜 谞讜讛讙 谞讬讛讜讙讬 讗讘讬诇讜转.
讗诪谞诐 注讬讬谉 讘转讜住' 诪讜"拽 (讚祝 讻. 讚"讛 砖讻讘专) 砖讛讘讬讗讜 诪讞诇讜拽转 讘讬谉 讛诪讛专讬"讟 讜讛诪讞讝讜专 讜讬讟专讬 讘砖诐 专砖"讬 讛讗诐 注讜砖讬谉 住注讜讚转 讛讘专讗讛 讘专讙诇, 讚诇砖讬讟转 专砖"讬 讗讬谉 注讜砖讬谉 住注讜讚转 讛讘专讗讛 讘专讙诇 讜诪砖诪注 讚住"诇 讚讚讬谉 住注讜讚转 讛讘专讗讛 讛讬讗 诪谞讬讛讜讙讬 讗讘讬诇讜转 讜讗讬谞讜 转诇讜讬 讘砖诐 讗讘诇 砖讘讙讘专讗, 讜诇讻谉 讘专讙诇 砖讗讬谉 谞讜讛讙讬诐 谞讬讛讜讙讬 讗讘讬诇讜转 讗讬谉 注讜砖讬谉 住注讜讚转 讛讘专讗讛 讗注"驻 砖讙诐 讘专讙诇 讞诇 注诇讬讜 讞诇讜转 砖诐 讗讘诇 讘讙讘专讗. 诪砖讗"讻 讛诪讛专讬"讟 住讜讘专 讚住注讜讚转 讛讘专讗讛 讛讜讬 讛诇讻讛 讘讞诇讜转 砖诐 讗讘诇 讘讙讘专讗 讜讗祝 讘专讙诇 讞诇 注诇讬讜 砖诐 讗讘诇, 讜诪砖讜"讛 住"诇 讚诪讘专讬谉 讘专讙诇. 讜爪"注 讘专砖"讬 讚诇讻讗讜专讛 诪砖诪注 诪讛诪砖谞讛 讚诪讘专讬谉 讻讛"讙 讚住注讜讚转 讛讘专讗讛 讛讜讬 讚讬谉 讘砖诐 讗讘诇 讘讙讘专讗 讚谞转讘讗专 讚讘讻讛"讙 讞诇 讞诇讜转 砖诐 讗讘诇 讘讙讘专讗 讗注"驻 砖讗讬谞讜 谞讜讛讙 谞讬讛讜讙讬 讗讘讬诇讜转.
讜讛谞讛 讘诪砖谞讛 讗讬转讗 "讜讛讜讗 诪讬住讘 注诇 讛住驻住诇", 讜爪"讘 诪讚讜注 诪讜转专 诇讻讛"讙 诇讬砖讘 注诇 讛住驻住诇, 讜讛专讬 砖讬讟转 讛专诪讘"诐 讛讬讗 讚讬砖讬讘讛 注诇 讛住驻住诇 讗住讜专 诇讗讘诇 诪讚讬谞讗 砖讻转讘 (讘驻"讚 诪讛诇' 讗讘诇 讛"讟) 讚讞讬讬讘 诇讬砖讘 注诇 诪讟讛 讻驻讜讬讛, 讜讘砖诇诪讗 诇驻讬 砖讬讟转 讛转讜住' (诪讜"拽 讚祝 讻讝. 讚"讛 诪谉 讛诪谞讞讛) 讚讗讬住讜专 讬砖讬讘讛 注诇 住驻住诇 讗讬谞讜 诪注讬拽专 讛讚讬谉 讜讗讬谞讜 讗诇讗 诪谞讛讙 讬"诇 讚讘讻讛"讙 讛转讬专讜, 讗讱 拽砖讛 诇砖讬讟转 讛专诪讘"诐 讗讬讱 讛讜转专 诇讜 诇讬砖讘 注诇 讛住驻住诇 讻砖诪讘专讬谉 讗讜转讜. 讜爪"诇 讚讞诇 讛讬转专 诪讬讜讞讚 诇讻讛"讙 诇讬砖讘 注诇 讛住驻住诇 诪砖讜诐 讻讘讜讚 讻讛"讙.
诪砖谞讛. 讻诇 讛注诐 讗讜诪专讬诐 诇讜 讗谞讜 讻驻专转讱.
讜谞专讗讛 诪讝讛 讚讗讬讻讗 讞讬讜讘 讻讘讜讚 诪住讜讬诐 诇讻讛"讙 讬讜转专 诪诇讻讛谉 讛讚讬讜讟 讘注诇诪讗. 讜讬砖 诇注讬讬谉 诪讛讜 讛诪拽讜专 诇讛讱 讞讬讜讘 讻讘讜讚 诇讻讛谉 讙讚讜诇. 讜讬"诇 讚讬诇驻讬谞谉 诪拽专讗 讚讙讚诇讛讜 诪砖诇 讗讞讬讜 讚讚专砖讬谞谉 讘讞讜诇讬谉 (讚祝 拽诇"讚:) 砖讬讛讗 讙讚讜诇 诪讗讞讬讜 讘谞讜讬 讘讞讻诪讛 讜讘注讜砖专 (讜讛讜讘讗 讘专诪讘"诐 驻"讛 诪讛诇' 讻诇讬 讛诪拽讚砖 讛"讗). 讜讬"诇 讚讗讬谉 讗诇讛 专拽 讚讬谞讬诐 讘讚讬谉 诪讬谞讜讬 诇讛转诪谞讜转 诇讻讛"讙, 讗诇讗 讚讛讜讬 诪讚讬谞讬 讻讘讜讚, 讚讘注讬谞谉 砖讬讛讬讛 诪讻讜讘讚 讘注讬谞讬 讛注诐, 讜讬谞讛讙讜 讘讜 讻讘讜讚. 讜注讬讬谉 讘专诪讘"诐 (驻"讛 诪讛诇' 讻诇讬 讛诪拽讚砖 讛"讙) 讜讝"诇 讜讞讬讬讘 讻讛谉 讙讚讜诇 诇谞讛讜讙 讻讘讜讚 讘注爪诪讜, 讜诇讗 讬拽诇 讘注爪诪讜 注诐 砖讗专 讛注诐 讜诇讗 讬专讗讜 讗讜转讜 注专讜诐 诇讗 讘讘讬转 讛诪专讞抓 讜诇讗 讘讘讬转 讛讻住讗 讜诇讗 讻砖诪住转驻专 砖谞讗诪专 讛讻讛谉 讛讙讚讜诇 诪讗讞讬讜 诪诇诪讚 砖谞讜讛讙讬谉 讘讜 讙讚讜诇讛 讬转讬专讛 讜讻讜' 注讻"诇. 讜诪讘讜讗专 讚诪讛讱 拽专讗 讚讙讚诇讛讜 讬诇驻讬谞谉 讞讬讜讘 讻讘讜讚 诇讻讛"讙 讚讞讬讬讘 讛讻讛"讙 诇谞讛讜讙 讻讘讜讚 讘注爪诪讜, 讜讬"诇 讚讛"讛 讚讬诇驻讬谞谉 诪讝讛 讚讗讞专讬诐 讞讬讬讘讬诐 诇讻讘讚讜 讜诇谞讛讜讙 讘讜 讻讘讜讚.
讜注讜讚 讬"诇 讚诪讛驻住讜拽 讜拽讚砖转讜 讬诇驻讬谞谉 讞讬讜讘 讻讘讜讚 诪讬讜讞讚 诇讻讘讚 讗转 讛讻讛谉 讙讚讜诇. 讚注讬讬谉 讘讙诪' 讙讬讟讬谉 (讚祝 谞讟:) "讜拽讚砖转讜 诇讻诇 讚讘专 砖讘拽讚讜砖讛 诇驻转讜讞 专讗砖讜谉 讜诇讘专讱 专讗砖讜谉 讜诇讬讟讜诇 诪谞讛 讬驻讛 专讗砖讜谉", 讜诪讘讜讗专 讚讘讻讛谞讬诐 谞讜讛讙讬诐 讚讬谞讬 讻讘讜讚 诇驻转讜讞 专讗砖讜谉 讘诪讬诇讬 讚拽讚讜砖讛 讻讙讜谉 讘住驻专 转讜专讛 讜讘专讻讛诪"讝 讜诇讬讟讜诇 诪谞讛 专讗砖讜谉 讘住注讜讚转 诪爪讜讛. 讗诪谞诐 注讬讬谉 讘讛讙讛讜转 诪专讚讻讬 诇讙讬讟讬谉 (讗讜转 转住"讗) 讜讝"诇 诪注砖讛 讘讻讛谉 砖讬爪拽 诪讬诐 注"讬 专"转, 讜讛拽砖讛 诇讜 转诇诪讬讚 讛讗 砖谞讬谞讜 讘讬专讜砖诇诪讬 讛诪砖转诪砖 讘讻讛讜谞讛 诪注诇 讜讻讜' 讜讛砖讬讘 讛"专 驻讟专 讚谞讛讬 讚讬砖 讘讛谉 拽讚讜砖讛 讬讻讜诇 诇诪讞讜诇 讜讻讜' 注讻"诇. 讜诪讘讜讗专 讚讞诇 讚讬谉 讜拽讚砖转讜 讜讚讬谉 讻讘讜讚 讘讻讛谉 讗祝 讘诪讬诇讬 讚注诇诪讗 讜诇讗 专拽 讘讚讘专讬诐 砖讘拽讚讜砖讛. 讜讬"诇 讚讛讗 讚讚专砖讬谞谉 讜拽讚砖转讜 诇讻诇 讚讘专 砖讘拽讚讜砖讛 讛讬讬谞讜 诪砖讜诐 讚讬砖 讬讜转专 讻讘讜讚 诇讻讘讚 讗转 讛讻讛谉 诇驻转讜讞 专讗砖讜谉 讘讚讘专讬诐 砖讘拽讚讜砖讛, 讗讜诇诐 讗祝 讘诪讬诇讬 讚注诇诪讗 讞诇 讞讬讜讘 诇讻讘讚 讗转 讛讻讛谉. 讜诇驻讬"讝 讬"诇 讚讞诇 讞讬讜讘 讻讘讜讚 诪讬讜讞讚 诇讻讛谉 讙讚讜诇 诪拽专讗 讚讜拽讚砖转讜, 讜讗注"驻 讚诪讛讱 拽专讗 讬诇驻讬谞谉 讞讬讜讘 讻讘讜讚 诇讻诇 讻讛谉 诪"诪 诪讗讞专 讚讬砖 诇讻讛"讙 拽讚讜砖讛 讬转讬专讗 诇驻讬讻讱 讞诇 讞讬讜讘 讻讘讜讚 诪讬讜讞讚 讗诇讬讜 诪讚讬谉 讜拽讚砖转讜. 讜讬转讻谉 讚讛讙讝讛"讻 讚讙讚诇讛讜 诪砖诇 讗讞讬讜 讗讬谞讜 讚讬谉 讘驻谞"注 讗诇讗 讛讜讬 讙讬诇讜讬 讚讛讻讛"讙 讙讚讜诇 讜诪拽讜讚砖 讬讜转专 诪讗讞讬讜 讜诪砖讜"讛 讞诇 注诇讬讜 讞讬讜讘 讻讘讜讚 讘驻谞"注 诪讚讬谉 讜拽讚砖转讜, 讚讙讚诇讛讜 诪讗讞讬讜 讛讜讬 砖讬注讜专 讘诪爪讜转 讜拽讚砖转讜 讚讻驻讬 拽讚讜砖转讜 讜诪讚专讙转讜 讬砖 讬讜转专 讞讬讜讘 诇讻讘讚讜. 讜讬砖 诇讛讘讬讗 专讗讬讬讛 诇讝讛 讚讛专讬 讛专诪讘"诐 诇讗 讛讘讬讗 诪爪讜讛 诇讻讘讚 讻讛"讙 诪讚讬谉 讙讚诇讛讜 讘诪谞讬谉 讛诪爪讜讜转 讻诪讜 砖讻转讘 诇讙讘讬 诪诇讱 讚讬砖 诪爪讜讛 诇讻讘讚 讗转 讛诪诇讱 讜诇讬专讗 诪诪谞讜, 砖讻转讘 (讘诪爪讜讛 拽注"讙) 讜讝"诇 讛讬讗 砖爪讜谞讜 诇诪谞讜转 注诇讬谞讜 诪诇讱 讜讻讜' 讜诇砖讜谉 住驻专讬 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱, 讜砖讬讗讜讬讬诐 诇讘谞讜 诪讛讻讘讜讚 讜讛讙讚讜诇讛 讜讛转讛诇讛 讜讛诪注诇讛 注讚 讛转讻诇讬转 讛讗讞专讜谉 砖讗讬谉 诇诪注诇讛 讛讬诪谞讛 注讚 砖转讛讬讛 诪讚专讙转讜 讗爪诇谞讜 讙讚讜诇讛 诪诪讚专讙转 讛谞讘讬讗 讜讻讜' 注讻"诇, 讜讬砖 诇讚讬讬拽 讚诇讙讘讬 诪诇讱 讻诇诇 讛专诪讘"诐 讛讞讬讜讘 诇讻讘讚 讛诪诇讱 讘诪爪讜转 诪讬谞讜讬 诪诇讱, 讜讗讬诇讜 诇讙讘讬 讻讛"讙 诇讗 讛讘讬讗 诪爪讜讛 诪讬讜讞讚转 诇讻讘讚讜 讗诇讗 讚谞讻诇诇 讘诪爪讜转 讜拽讚砖转讜, 砖讻转讘 讛专诪讘"诐 讘住驻专 讛诪爪讜讜转 (诪爪讜讛 诇"讘) 讜讝"诇 讛讬讗 砖爪讜谞讜 诇讻讘讚 讝专注 讗讛专谉 讜诇谞砖讗诐 讜诇专讜诪诪诐 讜谞砖讬诐 诪讚专讙转诐 诪讚专讙讛 拽讜讚诪转 讜专讗砖讜谞讛 讜讗驻讬诇讜 讬诪讗谞讜 诇讗 谞砖诪注 诪讛诐. 讜讝讛 讻诇讜 讛讙讚诇讛 诇讗诇 讬转注诇讛 讗讞专 砖讛讜讗 诇拽讞诐 讜讘讞专诐 诇注讘讜讚转讜 讜诇讛拽专讬讘 拽专讘谞讜转讬讜. 讜讛讜讗 讗诪专讜 讬转注诇讛 讜讬转讘专讱 砖诪讜 (专"驻 讗诪讜专) 讜拽讚砖转讜 讻讬 讗转 诇讞诐 讗诇讛讬讱 讛讜讗 诪拽专讬讘 拽讚讜砖 讬讛讬讛 诇讱, 讜讘讗 讛驻讬专讜砖 (讙讟讬谉 谞讟 讘 讜砖"谞) 讜拽讚砖转讜 诇讻诇 讚讘专 砖讘拽讚讜砖讛 诇驻转讜讞 专讗砖讜谉 讜诇讘专讱 专讗砖讜谉 讜诇讬讟讜诇 诪谞讛 讬驻讛 专讗砖讜谉 注讻"诇. 讜谞专讗讛 讚讛拽专讗 讚讙讚诇讛讜 诪砖诇 讗讞讬讜 讛讜讗 砖讬注讜专 讜讙讬诇讜讬 讘诪爪讜转 讜拽讚砖转讜, 讚诪讗讞专 砖拽讚讜砖转讜 讬讜转专 诪砖讗专 讗讞讬讜 讛讻讛谞讬诐 讞诇 讞讬讜讘 诇讙讚诇讜 讜诇讻讘讚讜 讬讜转专 诪讻讛谉 讗讞专 诪讚讬谉 讜拽讚砖转讜. 讜讬"诇 讚诪砖讜"讛 转谞讬 讚讗讜诪专讬诐 诇讜 讗谞讜 讻驻专转讱 讚讬砖 讞讬讜讘 讻讘讜讚 诪讬讜讞讚 诇讻讛"讙.
讜讬砖 诇讚讜谉 讛讗诐 讻讛"讙 讬讻讜诇 诇诪讞讜诇 注诇 讻讘讜讚讜, 讜注讬讬谉 讘诪专讚讻讬 (讙讬讟讬谉 讗讜转 转住"讗) 讚住"诇 诇讛"专 驻讟专 讚讻讛谉 讬讻讜诇 诇诪讞讜诇 注诇 讻讘讜讚讜, 讜讗注"驻 讚讗讬转讗 讘讬讘诪讜转 讜拽讚砖转讜 讗驻讬诇讜 讘注诇 讻专讞讜 讛讬讬谞讜 专拽 诇注谞讬谉 讗讬住讜专讬 讻讛讜谞讛 讗讘诇 诇讗 诇讙讘讬 诪爪讜转 讻讘讜讚. 讗讜诇诐 讬砖 诇讛注讬专 讚讘转讜住驻转讗 (住谞讛' 驻"讚 讛"讗) 诪讜讘讗 诪讞诇讜拽转 讛讗诐 诪讜注讬诇 诪讞讬诇讛 诇讙讘讬 讞讬讜讘 讻讘讜讚 诇讻讛谉, 讚讗讬转讗 "讜讗诐 专爪讛 砖讬专讞爪讜 讗讞专讬诐 注诪讜 讛专砖讜转 讘讬讚讜, 专' 讬讛讜讚讛 讗讜诪专 专爪讛 诇谞讛讜讙 讘讝讬讜谉 讘注爪诪讜 讗讬谉 砖讜诪注讬谉 诇讜 砖谞讗' 讜拽讚砖转讜 注诇 讻专讞讜", 讜爪"注 讘讚讘专讬 讛诪专讚讻讬 讚住"诇 讚诪讜注讬诇 诪讞讬诇讛. 讜讬转讻谉 讚讬砖 诇讞诇拽 讘讬谉 讻讛"讙 诇讻讛谉 讛讚讬讜讟, 讜诇讗讜拽诪讬 讚讘专讬 讛转讜住驻转讗 讘讻讛谉 讙讚讜诇, 诪砖讗"讻 讘讻讛谉 讛讚讬讜讟 诇讻讜"注 诪讜注讬诇 诪讞讬诇讛.155
讘注谞讬谉 诪讬谞讜讬 诪诇讱 注驻"讬 住谞讛讚专讬谉 讜讘讚讬谉 诪砖讛 专讘谞讜 讘诪拽讜诐 注"讗 拽讗讬
注讬讬谉 讘专诪讘"诐 (驻"讗 诪讛诇' 诪诇讻讬诐 讛"讙) 讜讝"诇 讗讬谉 诪注诪讬讚讬谉 诪诇讱 转讞讬诇讛 讗诇讗 注诇 驻讬 讘"讚 砖诇 砖讘注讬诐 讝拽谞讬诐 讜注驻"讬 谞讘讬讗 讻讬讛讜砖注 砖诪讬谞讛讜 诪砖讛 专讘谞讜 讜讘讬转 讚讬谞讜 讜讚讜讚 砖诪讬谞讛 讗讜转讜 砖诪讜讗诇 讛专诪转讬 讜讘讬转 讚讬谞讜 注讻"诇. 讜爪"注 诪讚讜注 讛讜爪专讱 诪砖讛 专讘谞讜 诇讘讬转 讚讬谞讜 讻讚讬 诇诪谞讜转 讗转 讬讛讜砖注 讘谉 谞讜谉 诇诪诇讱 讜讛专讬 拽讬讬"诇 (住谞讛讚专讬谉 讟讝:) 讚诪砖讛 专讘谞讜 讘诪拽讜诐 注"讗 拽讗讬, 讜讗"讻 诇诪讛 讛讬讜 爪专讬讻讬诐 讻诇诇 诇讘讬转 讚讬谉 讛讙讚讜诇 讚住讙讬 讘诪砖讛 专讘谞讜 诇讞讜讚讬讛. 讜讛谞讛 讬砖 诇讞拽讜专 讘讛讗 讚讘注讬谞谉 讘"讚 讛讙讚讜诇 诇诪讬谞讜讬 诪诇讱 讛讗诐 讝讜讛讬 讛诇讻讛 讘注爪诐 诪注砖讛 讛诪讬谞讜讬 讚爪专讬讱 诇讝讛 讘"讚 讛讙讚讜诇 讗讜"讚 讚讗讬谉 讛诪讬谞讜讬 讞诇 讗诇讗 讗诐 讻谉 讘"讚 讛讙讚讜诇 诪住讻讬诪讬诐 讚讘注讬 专砖讜转 讜讛住讻诪转 讘"讚 讛讙讚讜诇 讻讚讬 砖讬讞讜诇 讛诪讬谞讜讬, 讗讘诇 讗讬谉 爪专讬讻讬诐 讘"讚 讛讙讚讜诇 诇注爪诐 讛诪讬谞讜讬. 讜讬转讻谉 讚谞驻"诪 讘讝讛 讛讬讻讗 讚讬砖 讘' 住谞讛讚专讗讜转 砖诇 注"讗 讛讗诐 住讙讬 讘讗' 诪讛诐 讻讚讬 诇诪谞讜转 诪诇讱 讗讜"讚 讚讘注讬谞谉 砖谞讬讛诐 诇诪讬谞讜讬, 讚讗讬 讘注讬谞谉 讘"讚 讛讙讚讜诇 诇诪注砖讛 讛诪讬谞讜讬 讗讝讬 讬"诇 讚住讙讬 讘讘"讚 讗' 砖诇 注"讗 讚讛专讬 讞诇 注诇讬讬讛讜 讞诇讜转 砖诐 讘"讚 讛讙讚讜诇 讜讬讻讜诇讬诐 诇注砖讜转 讗转 诪注砖讛 讛诪讬谞讜讬 诇诪谞讜转 讛诪诇讱. 讗讜诇诐 讗诐 讛讚讬谉 讚讘注讬谞谉 讘"讚 讛讙讚讜诇 讛讜讗 诪砖讜诐 讚讘注讬 专砖讜转 讜讛住讻诪转 讘"讚 讛讙讚讜诇 讻讚讬 砖讬讞讜诇 讛诪讬谞讜讬 讗讝讬 讬"诇 讚讛讬讻讗 讚讗讬讻讗 讘' 讘"讚 砖诇 注"讗 讗"讻 讘注讬谞谉 讛住讻诪转 砖谞讬 讛讘"讚 砖诇 注"讗 讻讚讬 砖讬讞讜诇 讛诪讬谞讜讬. 讜讬"诇 讚讗诐 讘"讚 讗讞讚 讗讬谞讜 诪住讻讬诐 讗讝讬 诇讗 讞诇 讛诪讬谞讜讬 诪讻讬讜谉 讚讘注讬谞谉 讛住讻诪转 讜专砖讜转 讘"讚 讛讙讚讜诇. 讜诇驻讬"讝 讬"诇 讚讗注"驻 讚诪砖讛 专讘谞讜 讘诪拽讜诐 注"讗 拽讗讬 诪"诪 讛讜爪专讻讜 谞诪讬 诇讛住讻诪转 讘"讚 讛讙讚讜诇 砖诇讜, 讚诇砖谞讬讛诐 讞诇 讞诇讜转 砖诐 讘"讚 讛讙讚讜诇 讜讗注"驻 砖诪砖讛 专讘谞讜 讘注爪诪讜 住讙讬 讻讚讬 诇注砖讜转 讗转 诪注砖讛 讛诪讬谞讜讬 诪"诪 讛讜爪专讻讜 诇讛住讻诪转 讘"讚 砖诇讜 讚讛讜"诇 讻砖谞讬 讘"讚 砖讞诇 注诇讬讬讛讜 讞诇讜转 砖诐 讘"讚 讛讙讚讜诇, 讚讘注讬谞谉 讛住讻诪转 砖谞讬讛诐 讻讚讬 砖讬讞讜诇 讛诪讬谞讜讬.
讜注讜讚 讬"诇 讚讛谞讛 诪爪讬谞讜 砖转讬 讛诇讻讜转 讘讬讞住 诇诪砖讛 专讘讬谞讜 讚诇讻讗讜专讛 住转专讬 讗讛讚讚讬, 讚讘讙诪' 诇拽诪谉 (讟讝:) 讗讬转讗 讚诪砖讛 讘诪拽讜诐 注"讗 拽讗讬, 讻诇讜诪专 讚讬砖 诇诪砖讛 专讘谞讜 注爪诪讜 讚讬谉 砖诇 住谞讛讚专讬谉 讛讙讚讜诇. 讜讗讬诇讜 讘诪砖谞讛 诇注讬诇 (讚祝 讘.) 讗讬转讗 "诪谞讬谉 诇讙讚讜诇讛 砖讛讬讗 砖诇 砖讘注讬诐 讜讗讞讚 砖谞讗诪专 讗住驻讛 诇讬 砖讘注讬诐 讗讬砖 诪讝拽谞讬 讬砖专讗诇 讜诪砖讛 注诇 讙讘讬讛谉", 讻诇讜诪专 讚诪砖讛 专讘讬谞讜 讛讬讛 谞砖讬讗 讛住谞讛讚专讬谉 讗讱 诇讗 讛讬讛 讙讜祝 讛住谞讛讚专讬谉 讗诇讗 谞诪谞讛 讻讞诇拽 诪讛住谞讛讚专讬谉 讜讗讬转讜 讛讬讜 注讜讚 砖讘注讬诐 讝拽谞讬诐, 讜爪"注. 讜讗祝 讘专诪讘"诐 诇讻讗讜专讛 讬砖 住转讬专讛, 讚讘驻"讗 诪讛诇' 诪诇讻讬诐 (讛"讙) 驻住拽 讜讝"诇 讗讬谉 诪注诪讬讚讬谉 诪诇讱 讘转讞讬诇讛 讗诇讗 注诇 驻讬 讘"讚 砖诇 砖讘注讬诐 讝拽谞讬诐 讜注诇 驻讬 谞讘讬讗 讻讬讛讜砖注 砖诪讬谞讛讜 诪砖讛 专讘讬谞讜 讜讘讬转 讚讬谞讜 注讻"诇, 讜讻讗谉 讛专诪讘"诐 诪讝讻讬专 诪砖讛 专讘讬谞讜 讜讘讬转 讚讬谞讜 讚讛讬讬谞讜 砖诪砖讛 专讘讬谞讜 讬讞讚 注诐 砖讗专 讛注' 讝拽谞讬诐 诪讬谞讜 讗转 讬讛讜砖注 诇诪诇讱, 讜讗讬诇讜 (讘驻"讗 诪讛诇' 讗讘诇 讛"讗) 讻转讘 讜讝"诇 讜诪砖讛 专讘讬谞讜 转讬拽谉 诇讛诐 诇讬砖专讗诇 讝' 讬诪讬 讗讘诇讜转 讜讝' 讬诪讬 讛诪砖转讛 注讻"诇. 讜讬砖 诇讚拽讚拽 讘诇砖讜谉 讛专诪讘"诐 讚讛讝讻讬专 专拽 诪砖讛 专讘讬谞讜 讜诇讗 诪砖讛 讜讘讬转 讚讬谞讜 讜诪砖诪注 讚诪砖讛 专讘讬谞讜 讘注爪诪讜 转讬拽谉 转拽谞讜转 讗诇讛 诪讚讬谉 诪砖讛 讘诪拽讜诐 注"讗 拽讗讬. 讜讻诪讜"讻 讻转讘 (讘驻讬"讘 诪讛诇' 转驻讬诇讛 讛"讗) 诪砖讛 专讘讬谞讜 转讬拽谉 诇讛诐 诇讬砖专讗诇 砖讬讛讬讜 拽讜专讬谉 讗转 讛转讜专讛 讘专讘讬诐 讜讻讜' 注讻"诇. 讜讘驻讬"讙 诪讛诇' 转驻讬诇讛 (讛"讞) 讻转讘 讜讝"诇 讜诪砖讛 转讬拽谉 诇讛诐 诇讬砖专讗诇 砖讬讛讜 拽讜专讬谉 讘讻诇 诪讜注讚 讜讻讜' 注讻"诇. 讜诪讘讜讗专 讚诪砖讛 专讘讬谞讜 讘注爪诪讜 转讬拽谉 转拽谞转 拽专讛"转 诪讚讬谉 诪砖讛 讘诪拽讜诐 注"讗 拽讗讬, 讜爪"注 诪"砖 讚讬谉 诪讬谞讜讬 诪诇讱 讚讛讜爪专讱 诇诪谞讜转 讬讛讜砖注 讬讞讚 注诐 讘讬转 讚讬谞讜 诪转拽谞讜转 砖转讬拽谉 诪砖讛 专讘讬谞讜 讘注爪诪讜 诪讚讬谉 诪砖讛 讘诪拽讜诐 注"讗 拽讗讬.
讜谞专讗讛 诇讬讬砖讘 讚讬砖 讘' 讚讬谞讬诐 讘住谞讛讚专讬谉 讛讙讚讜诇 讜讘讻诇 讘"讚: 讗) 讘"讚 讛诪讜专讛 讛讜专讗讛, 讘) 讘"讚 讛诪拽讬讬诐 讚讘专. 讜谞专讗讛 砖讘谞讜讙注 诇讛讜专讗讛 诪砖讛 专讘讬谞讜 讘注爪诪讜 讘诪拽讜诐 注"讗 拽讗讬, 讚讛专讬 诪砖讛 专讘讬谞讜 讛讬讛 讗讚讜谉 讛谞讘讬讗讬诐 讜讛讬讛 讘讚专讙讛 讘驻谞讬 注爪诪讜 讻诪拽讘诇 讛转讜专讛 诪驻讬 讛讙讘讜专讛, 讜讬"诇 讚诇讗 谞讬转谉 诇讞诇讜拽 注诇 讛讜专讗转 诪砖讛 专讘讬谞讜, 讜讛讞讜诇拽 注诇讬讜 注讜讘专 注诇 讛诇讗讜 讚"讜诇讗 讬讛讬讛 讻拽专讞 讜讻注讚转讜" (讚讛讙专"讞 讝爪"诇 讗诪专 讚讛诇讗讜 讚"讜诇讗 讬讛讬讛 讻拽专讞 讜讻注讚转讜" 讞诇 注诇 诪讬 砖讞讜诇拽 注诇 诪砖讛 专讘讬谞讜 讘讗讬讝讛 讚讘专 砖讘转讜专讛). 讜谞专讗讛 讚诇驻讬讻讱 讗"讗 诇诪砖讛 专讘讬谞讜 诇讛爪讟专祝 诇讘讬转 讚讬谉 讛讙讚讜诇 诇讬砖讗 讜诇讬转谉 讗转诐 讘讚讬谞讬 讛转讜专讛 讜诇讛讻专讬注 注驻"讬 注诪讬讚讛 诇诪谞讬谉 讻讚讬 诇讛讜专讜转 讚讬谉 讛转讜专讛, 讚讛专讬 讗住讜专 诇砖讗专 讛讚讬讬谞讬诐 砖讘讘讬转 讚讬谉 诇讞诇讜拽 注诇 诪砖讛 专讘讬谞讜. 讚讘讬讞住 诇讛讜专讗讛 诪砖讛 专讘讬谞讜 讛讜讗 讛诪讻专讬注 讜讛驻讜住拽 讘讻诇 讚讬谞讬 讛转讜专讛 砖拽讬讘诇 讗转 讛转讜专讛 诪驻讬 讛', 讜讘诪拽讜诐 注"讗 拽讗讬. 讜讬"诇 讚诇讙讘讬 讛讜专讗转 讚讬谉 讛转讜专讛 拽讬讬"诇 讚诪砖讛 专讘讬谞讜 讘诪拽讜诐 注"讗 拽讗讬 砖讛讜讗 讘注爪诪讜 诪讛讜讛 讞诇讜转 讚讬谉 住谞讛讚专讬谉 讛讙讚讜诇. 诪讗讬讚讱 诇讙讘讬 讚讬谉 诪注砖讛 讘"讚 讜讘"讚 讛诪拽讬讬诐 讗转 讛讚讘专 讬"诇 讚诪砖讛 专讘讬谞讜 诪爪讟专祝 诇砖讗专 讞讘专讬 讛住谞讛讚专讬谉 讜讛讜讗 谞砖讬讗 讛住谞讛讚专讬谉, 讜讘讬讞讚 讛诐 注讜砖讬谉 诪注砖讛 讘"讚 讜诪拽讬讬诪讬谉 讗转 讛讚讘专. 讜诇驻讬"讝 讬砖 诇讬讬砖讘 讛住转讬专讛 砖讘讙诪' 讜讘专诪讘"诐, 讚转拽谞转 讝' 讬诪讬 讗讘讬诇讜转 讜讝' 讬诪讬 讛诪砖转讛 讜拽专讛"转 讛讜讬讬谉 诪讛讛讜专讗讜转 砖诇 讘"讚 讛讙讚讜诇. 讜讘谞讜讙注 诇讛讜专讗讛 拽讬讬"诇 讚诪砖讛 专讘讬谞讜 讘诪拽讜诐 注"讗 拽讗讬 讜诪砖讜"讛 讚拽讚拽 讛专诪讘"诐 讘诇砖讜谞讜 诇诪讬诪专 讚诪砖讛 专讘讬谞讜 讘注爪诪讜 转讬拽谉 转拽谞讜转 讗诇讜 讘诇讬 砖讗专 讚讬讬谞讬 讛住谞讛讚专讬谉. 诪砖讗"讻 诪讬谞讜讬 讛诪诇讱 讛讜讬 讞诇讜转 砖诐 诪注砖讛 讘"讚 讘注诇诪讗 讜诇讻谉 讚拽讚拽 讛专诪讘"诐 诇讜诪专 讚诪砖讛 专讘讬谞讜 讜讘"讚 诪讬谞讜 讗转 讬讛讜砖注 诇诪诇讱, 讚诇讙讘讬 诪注砖讛 讘"讚 诇讗 讗诪专讬谞谉 讚诪砖讛 专讘讬谞讜 讘诪拽讜诐 注"讗 拽讗讬 讗诇讗 讘注讬谞谉 诪砖讛 专讘讬谞讜 注诐 砖讗专 讛住谞讛讚专讬谉 诇注砖讜转 诪注砖讛 讘"讚.156
讗讱 讬砖 诇讛注讬专 讚讘讙诪' 诇注讬诇 (讟讝:) 讗讬转讗 "讜讗讬谉 注讜砖讬谉 住谞讛讚专讗讜转 诇砖讘讟讬诐 讗诇讗 注驻"讬 讘"讚 砖诇 注"讗, 诪谞诇谉 讻讚讗砖讻讞谉 讘诪砖讛 讚讗讜拽讬 住谞讛讚专讗讜转 讜诪砖讛 讘诪拽讜诐 注"讗 拽讗讬", 讜诇讻讗讜专讛 诪讜讻讞 讚讗诪专讬谞谉 讚诪砖讛 专讘讬谞讜 讘诪拽讜诐 注"讗 讗祝 诇注谞讬谉 诪注砖讛 讘"讚 讘注诇诪讗, 讚诪讬谞讜讬 讛讚讬讬谞讬诐 讛讜讬 诪注砖讛 讘"讚 讜诇讗 讛讜专讗讛 讜驻住拽 讚讬谉. 讜诪讜讻讞 讚讗祝 诇讙讘讬 诪注砖讛 讘"讚 讗诪专讬谞谉 讚诪砖讛 专讘讬谞讜 讘诪拽讜诐 注"讗 拽讗讬, 讜爪"注.
讜讬"诇 讚讬砖 诇讞诇拽 讘讬谉 诪讬谞讜讬 讛讚讬讬谞讬诐 诇诪讬谞讜讬 诪诇讱, 讚诪讬谞讜讬 诪诇讱 诪讛讜讛 诪注砖讛 讘"讚 讘注诇诪讗, 讜诪砖讜"讛 讛讜爪专讱 诪砖讛 专讘讬谞讜 讜讘"讚 诇诪谞讜转 讬讛讜砖注 诇诪诇讱, 诪砖讗"讻 诪讬谞讜讬 讛讚讬讬谞讬诐 讛讜讬 讞诇讜转 砖诐 讛讜专讗讛 讘谞讜住祝 诇诪注砖讛 讘"讚, 讜诪讻讬讜谉 讚诪讬谞讜讬 讛讚讬讬谞讬诐 诪讛讜讛 讞诇讜转 砖诐 讛讜专讗讛 讗诪专讬谞谉 讚诪砖讛 专讘讬谞讜 讘注爪诪讜 讘诪拽讜诐 注"讗 拽讗讬. 讜讬"诇 讚讛讘讬讗讜专 讘讝讛 讛讜讗 讚讬砖 讘' 讚讬谞讬诐 讘住诪讬讻转 讝拽谞讬诐: 讗) 讘住诪讬讻转 讛讝拽谉 诪驻讬 住诪讜讱 讜注"驻 讘"讚 砖诇 砖诇砖讛 (住谞讛讚专讬谉 讬讙:) 讛住诪讬讻讛 诪讛讜讛 讞诇讜转 砖诐 讛讜专讗讛 讜驻住拽 讚讬谉 砖讛住诪讜讱 专讗讜讬 诇讛讜专讜转 讘讻诇 讚讬谞讬 讛转讜专讛, 讜讗讬谞讜 诪注砖讛 讘"讚 讘注诇诪讗 讚讛讜讬 住诪讜讱. 讘) 讘诪讬谞讜讬 砖诇 讛住诪讜讱 讻讘专 诇讛讬讜转 讚讬讬谉 讘住谞讛讚专讬谉, 讛诪讬谞讜讬 诪砖诇讬诐 讗转 讛住诪讬讻讛 讛专讗砖讜谞讛 讜诪讛讜讜讛 讙诪专 砖诇 讛住诪讬讻讛 注爪诪讛. 讚注讬讬谉 讘专诪讘"诐 (驻"讙 诪讛诇' 诪诪专讬诐 讛"讛) 讜讝"诇 讗讬谉 讝拽谉 诪诪专讗 讞讬讬讘 诪讬转讛 注讚 砖讬讛讗 讞讻诐 砖讛讙讬注 诇讛讜专讗讛 住诪讜讱 讘住谞讛讚专讬谉 注讻"诇. 讜爪"讘 讘诪砖"讻 "注讚 砖讬讛讗 讞讻诐 砖讛讙讬注 诇讛讜专讗讛 住诪讜讱 讘住谞讛讚专讬谉" 讚诇诪讛 讛讜住讬祝 砖讬讛讗 "住诪讜讱 讘住谞讛讚专讬谉". 讜谞专讗讛 诇讘讗专 讚讞诇讜转 讛诪讬谞讜讬 诇住谞讛讚专讬谉 讛讜讬 讛砖诇诪讛 讜讙诪专 诇住诪讬讻讛 讛专讗砖讜谞讛, 讜专拽 讞讻诐 砖讛讜住诪讱 讜谞转诪谞讛 诇住谞讛讚专讬谉 讬讻讜诇 诇讬注砖讜转 讝拽谉 诪诪专讗, 讚讞诇 讘讜 砖诐 讝拽谉 讙诪讜专 讜讬讻讜诇 诇讬注砖讜转 讝拽谉 诪诪专讗. 讜谞专讗讛 讚讻砖谞转诪谞讛 诇住谞讛讚专讬谉 讞诇 专砖讜转 诇讛讜专讜转 讘讚讬谞讬 谞驻砖讜转, 讜讗诐 讛讜讬 住诪讜讱 讗讘诇 诇讗 谞转诪谞讛 诇住谞讛讚专讬谉 讬砖 诇讜 专砖讜转 诇讚讜谉 讚讬谞讬 拽谞住讜转 讗讱 讗讬谉 诇讜 讛住诪讻讜转 诇讚讜谉 讚讬谞讬 谞驻砖讜转, 讜诇讗讞专 砖谞转诪谞讛 诇住谞讛讚专讬谉 讞诇 专砖讜转 诇讚讜谉 讚"谞, 讜讘讻谉 讛诪讬谞讜讬 诇住谞讛讚专讬谉 诪砖诇讬诐 讜讙讜诪专 讗转 讛住诪讬讻讛 讛专讗砖讜谞讛. 讜诇驻讬"讝 诪讘讜讗专 讚讛诪讬谞讜讬 诇住谞讛讚专讬谉 诪讛讜讛 讞诇讜转 讚讬谉 讘注爪诐 讛住诪讬讻讛, 讜住诪讬讻讛 讛讜讬 讛讜专讗讛 砖专讗讜讬 诇讛讜专讜转 讜讗讬谞讜 讞诇讜转 砖诐 诪注砖讛 讘"讚 讘注诇诪讗. 讜诇驻讬"讝 诪讬讜砖讘 诪讚讜注 诇讙讘讬 诪讬谞讜讬 讛住谞讛讚专讬谉 讗诪专讬谞谉 讚诪砖讛 专讘讬谞讜 讘诪拽讜诐 注"讗 拽讗讬, 讚讘讬讞住 诇讛讜专讗讛 讜驻住拽 讚讬谉 砖诇 讘"讚 讛讙讚讜诇 拽讬讬"诇 讚诪砖讛 专讘讬谞讜 讘注爪诪讜 讘诪拽讜诐 注"讗 拽讗讬.157
150 讜注讬讬谉 讘讞讬讚讜砖讬 诪专谉 专讬"讝 讛诇讜讬 驻"讛 诪讛诇' 住谞讛讚专讬谉 讛"讗.
151 讜注讬讬谉 讘讟讜专讬 讗讘谉 诇诪讙讬诇讛 讚祝 讟: 讚"讛 讜诇讗 诇讻讛谉 讛讚讬讜讟 诪砖讜诐 诪注诇讬谉 讘拽讜讚砖.
152 讜注讬讬谉 讘讙诪' 诪讻讜转 讬讗. 讚谞讞诇拽讜 讛转谞讗讬诐 讗诐 诪讬转转 诪砖讜讞 诪诇讞诪讛 诪讞讝讬专 讗转 讛专讜爪讞 诪注讬专 诪拽诇讟 讗讜 诇讗, 讜讬转讻谉 讚谞讞诇拽讜 讛讗诐 诪讬转转 讻讛"讙 砖谞转拽讚砖 讘拽讚讜砖转 讻讛"讙 诪讞讝讬专讛 讗转 讛专讜爪讞 讗讜 诪讬转转 诪讬 讚讗讬转 讘讬讛 讞诇讜转 砖诐 讻讛"讙 讜诪讬谞讜讬 诇讻讛"讙 诪讞讝讬专 讛专讜爪讞. 讜谞"诪 诇讙讘讬 诪砖讜讞 诪诇讞诪讛 讚讗讬转 讘讬讛 拽讚讜砖转 讻讛"讙 讘诇讬 诪讬谞讜讬 诇讻讛"讙.
153 讜注讬讬谉 讘诪砖"讻 专讘讬谞讜 讝爪"诇 讘拽讜谞讟专住 讘注谞讬谞讬 注讘讜讚转 讬讜讛"讻 讬讜诪讗 讚祝 讬讘. 转讜住' 讚"讛 讻讛"讙.
154 注讬讬谉 讘诪谞讞转 讞讬谞讜讱 诪爪讜讛 专住"讚 讜讘住' 注诪拽 讘专讻讛 注谞讬谞讬 讗讘讬诇讜转 讗讜转 讘'.
155 讜讘住驻讛"诪 (诪"注 诇"讘) 讻转讘 讛专诪讘"诐 诇讛讚讬讗 讚讗"讗 诇讻讛谉 诇诪讞讜诇 注诇 讻讘讜讚讜 讜讝"诇 讜讗驻讬诇讜 讬诪讗谞讜 诇讗 谞砖诪注 诪讛诐 讜讻讜' 讜诇砖讜谉 住驻专讬 讜拽讚砖转讜 注诇 讻专讞讜 讻讬 讝讛 爪讬讜讜讬 谞爪讟讜讜讬谞讜 讘讜 讜讗讬谞讜 讘讘讞讬专转 讛讻讛谉 注讻"诇. 讜注讬讬"砖 砖讻转讘 讜讝"诇 讜讝讛 讻诇讜 讛讙讚诇讛 诇讗诇 讬转注诇讛 讗讞专 砖讛讜讗 诇拽讞诐 讜讘讞专诐 诇注讘讜讚转讜 讜诇讛拽专讬讘 拽专讘谞讜转讬讜 注讻"诇. 讜谞专讗讛 讚专"诇 讚讗讬谉 讚讬谉 讻讘讜讚 诇讻讛谞讬诐 讘注爪诪诐 讗诇讗 讚讻讘讜讚 讛讻讛谞讬诐 诪讛讜讜讛 讻讘讜讚 讛砖讬"转, 讜诇驻讬"讝 讬"诇 讚讻讛谞讬诐 讗讬谞诐 讘注诇讬诐 诇诪讞讜诇 注诇 讻讘讜讚诐. 讜诪讘讜讗专 讚讛专诪讘"诐 讞讜诇拽 注诇 讛"专 驻讟专 (讘诪专讚讻讬 讙讬讟讬谉 讗讜转 转住"讗) 讚住"诇 讚讻讛谉 讬讻讜诇 诇诪讞讜诇 注诇 讻讘讜讚讜.
156 讜注"注 讘住驻专 砖讬注讜专讬诐 诇讝讻专 讗讘讗 诪专讬 讝"诇 讞"讘 讘注谞讬谉 转拽谞转 诪砖讛 (注诪' 专讬"讚 鈥� 专讬"讞).
157 讜注"注 讘住' 专砖讬诪讜转 砖讬注讜专讬诐 诇诪住' 砖讘讜注讜转 讜谞讚专讬诐 讞"讘 (注诪' 讬"讟 鈥� 讻), 讜讘住' 砖讬注讜专讬诐 诇讝讻专 讗讘讗 诪专讬 讞"讘 讘注谞讬谉 转拽谞转 诪砖讛.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

